Εργασίες αποκατάστασης του κωδωνοστασίου της Φιλερήμου - Δημοκρατική της Ρόδου\nΕργασίες αποκατάστασης του κωδωνοστασίου της Φιλερήμου\n1 Σεπτεμβρίου 2017 8:30 πμ | Πέγκυ Ντόκου\nΚαθαρίστηκε το σύνολο της οδού που οδηγεί προς την Φιλέρημο με παρέμβαση της Περιφέρειας Νοτίου Αιγαίου και την συνδρομή της ΕΤΑΙΠΡΟΦΥΚΑ, ενώ την επόμενη εβδομάδα, εγκαθίσταται ο ανάδοχος για να εκτελέσει τις παρεμβάσεις στο κωδωνοστάσιο.\nΣύμφωνα με όσα δήλωσε στην «δημοκρατική» ο κ. Σάκης Στάγκας «η αρμοδιότητα αυτή ανήκει στην Περιφέρεια Νοτίου Αιγαίου και κατόπιν εντολής του περιφερειάρχη κ. Γιώργου Χατζημάρκου, ο εντεταλμένος περιφερειακός σύμβουλος κ. Χρήστος Ευστρατίου με την συνδρομή της ΕΤΑΙΠΡΟΦΥΚΑ πραγματοποίησαν καθαρισμό στην περιοχή με τα απαραίτητα κλαδέματα κ.λπ. καθώς υπήρχε πρόβλημα με την διέλευση των λεωφορείων, των οχημάτων και των τουριστικών πούλμαν.\nΤην περασμένη εβδομάδα, ολοκληρώθηκε το σύνολο των εργασιών της καθαριότητας στον λόφο Φιλερήμου, όσον αφορά το δασικό κομμάτι, περιμετρικά (από Ιαλυσό, προς Κρεμαστή και Παστίδα). Παράλληλα με μικρότερα μηχανήματα καθαρίστηκε από τις πευκοβελόνες η ίδια περιοχή.\nΗ περιοχή εφοδιάστηκε με νερό που υπήρχε διαθέσιμο στις δεξαμενές και φτιάχτηκαν οι υπάρχοντες κρουνοί».\nΝα σημειωθεί ότι η Πυροσβεστική Υπηρεσία έχει βάρδιες στην Φιλέρημο, σε 24ωρη βάση μέχρι και το τέλος Οκτωβρίου (που κλείνει η αντιπυρική περίοδος). Αυτό αποτελεί ένα πλεονέκτημα για την περιοχή που είναι επίφοβη στις πυρκαγιές και βεβαίως, απαιτεί πολύ προσοχή.\n«Θα ήθελα να υπενθυμίσω σε όλους, ότι απαγορεύεται η επίσκεψη στον λόφο Φιλερήμου μετά τις 9 το βράδυ μέχρι και τις 7 το πρωί καθώς και περιαστικά στο δάσος σύμφωνα με την κείμενη νομοθεσία. Η ΕΤΑΙΠΡΟΦΥΚΑ διαθέτει έναν παρατηρητή πάνω στον Σταυρό της Φιλερήμου, όπου σε συνεργασία με αντίστοιχα παρατηρητήρια που έχει η υπηρεσία και πληρώνεται από την Περιφέρεια Νοτίου Αιγαίου, παρακολουθούν το σύνολο της λεκάνης που εκτείνεται μέχρι την Κοιλάδα των Πεταλούδων και πιο πέρα», δήλωσε ο κ. Στάγκας.\nΣε ερώτηση σχετικά με τις παρεμβάσεις στο κωδωνοστάσιο στην Φιλέρημο, ο κ. Στάγκας δήλωσε: «Ήδη από την Τρίτη, με την εργοληπτική εταιρεία, τον υπεύθυνο και τους μηχανικούς της Περιφέρειας Νοτίου Αιγαίου επισκεφθήκαμε τον χώρο και από την επόμενη εβδομάδα, εγκαθίσταται ο ανάδοχος προκειμένου να εκτελέσει τις απαραίτητες εργασίες στο κωδωνοστάσιο που είναι ετοιμόρροπο. Είναι μια πολύ δύσκολη παρέμβαση, οι προσπάθειες της οποίας ξεκίνησαν από το 2008 περίπου. Δυστυχώς έπρεπε να περάσουν τόσα πολλά χρόνια για να φτάσουμε σήμερα, με την παρούσα περιφερειακή αρχή και με την εντολή του κ. Χατζημάρκου να ενταχθούν οι παρεμβάσεις σε σχετικό πρόγραμμα με προϋπολιγισμό 310.000 ευρώ περίπου. Ο ανάδοχος πρέπει να παραδώσει το έργο μέσα στους επόμενους έξι μήνες».\nΣημειώνεται ότι η προγραμματική σύμβαση 310.000 ευρώ, υπεγράφη μεταξύ της Περιφέρειας και του Υπουργείου Πολιτισμού και αφορά το έργο «Δομητική αποκατάσταση – επεμβάσεις στο κωδωνοστάσιο του Ιερού Ναού Παναγιάς Φιλερήμου στην νήσο Ρόδο».\nΗ προγραμματική σύμβαση έχει ως στόχο την ενίσχυση του Ιερού Ναού Παναγιάς Φιλερήμου σύμφωνα με την στατική μελέτη και την συντομότερη δυνατή αποκατάσταση των ζημιών που έχουν εμφανιστεί στο μνημείο.\nΗ συνολική δαπάνη του έργου ανέρχεται στο ποσό των 310.000 ευρώ και χρηματοδοτείται από ίδιους πόρους της Περιφέρειας Νοτίου Αιγαίου, η οποία, με βάση την προγραμματική σύμβαση αναλαμβάνει – εκτός από την χρηματοδότηση – και την υλοποίηση του έργου.\nΣημειώνεται ότι ο Ναός της Παναγιάς Φιλερήμου είναι κηρυγμένο ιστορικό, διατηρητέο μνημείο, εντός αρχαιολογικού χώρου. Οι φθορές που έχει υποστεί στο πέρασμα του χρόνου, καθιστούν επιτακτική την παρέμβαση αποκατάστασης ενός από το πιο γνωστά θρησκευτικά μνημεία της Ρόδου, που κάθε χρόνο δέχεται χιλιάδες επισκεπτών.


Τα πρώτα εκατό, ένα... τσιγάρο δρόμος | Debut.gr\nΗΜ. ΔΗΜΟΣΙΕΥΣΗΣ: 29 Οκτωβρίου 2017 | EΠΙΜΕΛΕΙΑ: Γιώργος Ψύχας\nΤους ενώνουν πολλά. Παίκτες, αγώνες, ακόμα και η ίδια τους η ιστορία έχει γραφτεί πάνω στις ίδιες σελίδες. Ίδιες σελίδες με σαφώς διαφορετικό περιεχόμενο, προς αποφυγήν παρεξηγήσεων. Ακόμα και το να πας από το γήπεδο του ενός, στο «σπίτι» του άλλου είναι ένα τσιγάρο δρόμος. Ολυμπιακός και Παναθηναϊκός όμως έχουν ακόμα ένα κοινό. Ίσως ένα από τα λίγα που θα μπορούσαν να αισθάνονται υπερήφανοι. Κι αυτό γιατί εμπλέκει έναν από τους καλύτερους ποδοσφαιριστές που έχουν πατήσει το πόδι τους στον πλανήτη Γη. Το Λιονέλ Μέσι.\nΟ Αργεντινός σούπερ σταρ της Μπαρτσελόνα «έσπασε» το φράγμα των 100 γκολ στο Τσάμπιονς Λιγκ, «εκτελώντας» τον Προτό στο πρόσφατο παιχνίδι των «μπλαουγκράνα» με τον Ολυμπιακό στη Βαρκελώνη. Ένα φράγμα που είχε αρχίσει να… χτυπά δώδεκα χρόνια πριν, όταν με ένα «τσίμπημα» στη μπάλα, την περνούσε πάνω από τον Γκαλίνοβιτς, «πληγώνοντας» τότε το αντίπαλο δέος των Πειραιωτών, τον Παναθηναϊκό.\nΑπό το Μπίσκαν και το Βύντρα…\nΗ βραδιά δεν είχε ξεκινήσει καλά. Το να παίζεις με τη Μπαρτσελόνα στο «Καμπ Νου» σε γεμίζει από μόνο του ένα… βουνό άγχος. Πόσω μάλλον αν είσαι πίσω στο σκορ με 2-0 πριν καλά καλά πάει δέκα το βράδυ. Ο Βαν Μπόμελ είχε κάνει από το πρώτο κιόλας λεπτό το 1-0 ενώ τα τέρματα των Καταλανών είχε διπλασιάσει το «κανόνι» τους, Σαμουέλ Ετό στο 14′. Ήταν το πρώτο από τα τρία με τα οποία θα φιλοδωρούσε σε εκείνο το ματς ο Καμερουνέζος φορ το Μάριο Γκαλίνοβιτς. Πέντε γκολ παθητικό για το «τριφύλλι» αλλά εν τέλει στην ιστορία θα έμενε μόνο ένα εξ αυτών χαραγμένο στις μνήμες όλων. Αυτό του Λιονέλ Μέσι.\nΜόλις είχε κλείσει τα 18 του χρόνια ο Αργεντινός αστέρας και ήδη είχε κατορθώσει να συγκεντρώσει όλα τα βλέμματα πάνω του. Φυσικά, λίγοι πίστευαν ότι θα γινόταν ο ποδοσφαιριστής που είναι σήμερα, αλλά και τότε όλοι έκαναν λόγο για ένα παιδί θαύμα που σίγουρα θα έγραφε τη δική του ιστορία. Απλώς τότε υπήρχαν διαφωνίες για το πόσο μεγάλη θα ήταν αυτή η ιστορία.\nΤο ρολόι του «Καμπ Νου» έχει περάσει τα 33′ αγωνιστικά λεπτά και ο Παναθηναϊκός μοιάζει χαμένος στη… μετάφραση. Ποια ομάδα, άλλωστε, θα είχε την ψυχραιμία να αντιμετωπίσει τη Μπαρτσελόνα του τότε, μέσα στο ίδιο της το σπίτι; Τη Μπαρτσελόνα των Ροναλντίνιο, Τσάβι, Ινιέστα και Ετό; Ίσως ελάχιστες ομάδες. Αυτή η… θολούρα των «πρασίνων», λοιπόν, ήταν και η αφορμή να στάξουν οι πρώτες σταγόνες μελάνι στο βιβλίο της ευρωπαϊκής πορείας του Λιονέλ Μέσι.\nΗ μπάλα βρισκόταν ξανά στην περιοχή του Μάριο Γκαλίνοβιτς. Ο Ετό προσπαθεί να την κλέψει από το Βύντρα, ο τελευταίος μπερδεύεται, ο Μπίσκαν προσπαθεί να διώξει και τα κάνει χειρότερα. Μεσολαβούν δευτερόλεπτα. Ο δαιμόνιος πιτσιρικάς από το Ροζάριο είχε ήδη εκμεταλλευτεί τη σύγχυση των αμυντικών του «τριφυλλιού», είχε τρυπώσει ανάμεσά τους και με ένα μόνο άγγιγμα της μπάλας, την είχε περάσει πάνω από τον Γκαλίνοβιτς. Ο Μπίσκαν πάει να σώσει πάνω στη γραμμή αλλά ο Μέσι σπρώχνει τη μπάλα στα δίχτυα και γράφει το 3-0. Ή μάλλον πατάει το κουμπί της έναρξης στην καταμέτρηση των γκολ που θα ακολουθήσουν.\n…μέχρι το Νικολάου!\nΚαι φτάνουμε στο σήμερα. Σχεδόν. Το ημερολόγιο γράφει 18 Οκτωβρίου 2017. Η Μπαρτσελόνα υποδέχεται την έτερη μεγάλη δύναμη του ελληνικού ποδοσφαίρου. Τον Ολυμπιακό. Οι «ερυθρόλευκοι» με πρότυπο τη μεστή εμφάνιση στο Τορίνο κόντρα στη Γιουβέντους, επιχειρούν να σταθούν όρθιοι μέσα στο «Καμπ Νου». Φυσικά κάτι τέτοιο δεν είναι εφικτό. Προδομένοι από την τύχη, οι Πειραιώτες μένουν πίσω στο σκορ με αυτογκόλ του Νικολάου στο 18′. Κανείς δε μπορεί να ξέρει βέβαια πόσο χρόνο περισσότερο θα κρατούσαν ανέπαφη την εστία τους.\nΉ μάλλον γνωρίζουμε. Ήταν το 61ο λεπτό. Ο Μέσι πέφτει στο χορτάρι μετά από φάουλ του Νικολάου. Αρκετά εκνευρισμένος, παίρνει τη μπάλα στα χέρια του και είναι αποφασισμένος να τιμωρήσει τον Ολυμπιακό. Και το κάνει. Ο Προτό βρίσκει ελάχιστα τη μπάλα αλλά δε μπορεί να την εμποδίσει από το να καταλήξει στα δίχτυα. Όλοι οι συμπαίκτες του σπεύδουν να τον αγκαλιάσουν, να του χτυπήσουν την πλάτη. Εκείνος χαμογελάει. Όχι γιατί βοήθησε την ομάδα του να φτάσει πιο κοντά στη νίκη. Αυτό θα ερχόταν αργά ή γρήγορα. Αλλά γιατί ήξερε τι είχε κάνει. Ήταν το χαμόγελο της ικανοποίησης, της λύτρωσης ακόμα και της ανακούφισης για αυτό που είχε κατορθώσει. Είχε γράψει ιστορία. Ξανά.\nΦυσικά το… αστείο της υπόθεσης είναι πως το φάουλ με το οποίο ο Μέσι έγραψε ιστορία, ήταν ένας από τους λόγους που έκαναν τον Αργεντινό να εκνευριστεί τόσο πολύ με τον σκόρερ του Ολυμπιακού εκείνο το βράδυ, ώστε να μη του δώσει τη φανέλα του μετά το τέλος του αγώνα.\n…ο Μέσι είχε κατακτήσει την Ευρώπη. Και μαζί με αυτή και όλους τους φίλους της στρογγυλής «θεάς». Γιατί; Μα, γιατί έκανε το ποδόσφαιρο να φαίνεται απλό. Τόσο απλό που σε μάγευε όταν τον έβλεπες να περνάει τους αντιπάλους του και να στέλνει τη μπάλα στα δίχτυα. Δώδεκα χρόνια του πήρε αλλά τα κατάφερε. Εκατό γκολ σε 122 παιχνίδια. Κάθε γκολ και ποίημα. Και μαζί με αυτά ήρθαν και οι διακρίσεις. Πέντε «Χρυσές Μπάλες», τέσσερα Τσάμπιονς Λιγκ και πολλά άλλα. Μέχρι τα επόμενα φυσικά. Το κοντέρ έγραψε ήδη εκατό. Ξεκίνησε στο «Καμπ Νου» με αντίπαλο τον Παναθηναϊκό, έκανε την πρώτη μεγάλη στάση ξανά στη Βαρκελώνη με τον Ολυμπιακό απέναντι αλλά συνεχίζει να γράφει. Όπως και η ιστορία. Που δίπλα στο όνομα του Μέσι έχει αφήσει αρκετές σειρές κενό για τα όσα έχουν ακόμα να έρθουν.\nΑν μιλούσαν οι αριθμοί\nΔεξί πόδι – 16 γκολ\nΑριστερό πόδι – 80 (5 φάουλ και 9 πέναλτι)\nΚεφαλιές – 4\nΟμάδες που έχει σκοράρει τα περισσότερα γκολ\n9 – Άρσεναλ.\n8 – Μίλαν, Σέλτικ.\n7 – Λεβερκούζεν.\n6 – Άγιαξ, Μάντσεστερ Σίτι.\n4 – Μπάγερν Μονάχου, Παναθηναϊκός, Παρί Σεν Ζερμέν, Σπαρτάκ Μόσχας.\n3 – ΑΠΟΕΛ, Κοπεγχάγη, Λιόν, Βικτόρια Πλζεν, Σαχτάρ, Στουτγκάρδη.\n2 – Βασιλεία, Μπάτε Μπορίσοφ, Ντιναμό Κιέβου, Γιουβέντους, Μάντσεστερ Γιουνάιτεντ, Ρεάλ Μαδρίτης, Ρόμα, Σεβίλλη.\n1 – Γκλάντμπαχ, Ολυμπιακός, Πόρτο, Ρέιντζερς, Σπόρτινγκ, Βέρντερ Βρέμης.\nΓκολ ανά γύρο του θεσμού\nΌμιλοι – 60\nΦάση των «16» – 21\nΠροημιτελικοί – 10\nΗμιτελικοί – 4\nΤελικός – 5\nΌταν σκοράρει ο Μέσι, η Μπαρτσελόνα…\nΝίκη – 52 αγώνες\nΙσοπαλία – 7 αγώνες\nΉττα – 3 αγώνες


Ο εντυπωσιακός επαγγελματικός χώρος της Margot Robbie στο Λος Άντζελες - Queen Plus\nΟ εντυπωσιακός επαγγελματικός χώρος της Margot Robbie στο Λος Άντζελες\nΠοιος δεν θα ήθελε να εργάζεται σε έναν τέτοιο χώρο;\nΗ ηθοποιός Margot Robbie ανοίγει την πόρτα των νέων γραφείων της και μας ξεναγεί στο υπέροχο διαμέρισμά της εταιρίας παραγωγής «LuckyChap's» που διαθέτει στο Λος Άντζελες.\nΗ διάσημη ηθοποιός μαζί με την συνεργάτιδά της Sophia Kerr, μας παρουσιάζουν τον υπέροχο χώρο τους που -όπως θα δεις κι εσύ- είναι εμπνευσμένος από την μαγεία της θάλασσας. Όπως εκμυστηρεύεται η Margot Robbie στην κάμερα του Architectural Digest «όταν είδαμε για πρώτη φορά τον χώρο είχαμε στο μυαλό μας ακριβώς τον τρόπο που θα τον διακοσμήσουμε. Θέλαμε να υπάρχει μια open space area που να επιτρέπει περισσότερο φυσικό φως να μπαίνει στον χώρο». Όσο για το προσωπικό της γραφείο; Η ηθοποιός το έχεις διακοσμήσει με το δικό της προσωπικό γούστο.\nΗ υπέροχη rustic κουζίνα του χώρου είναι εντυπωσιακή. Η λευκή μεγάλη τραπεζαρία στο κέντρο της κουζίνας επιτρέπει στους υπαλλήλους να κάνουν meetings και ν' απολαμβάνουν παράλληλα τον καφέ τους ή το καλό φαγητό.\nΠοιος δεν θα ήθελε να εργάζεται σε έναν τέτοιο χώρο; Δες και μόνη σου τι εννοούμε...


Η δημοσιογραφία και ο Payrollισμός στην Ελλάδα - RedView.gr\nΞέρω το κείμενο δεν έχει σχέση με Ολυμπιακό, αλλά ήθελα να το γράψω μπας και καταλάβουν τίποτα μερικοί που δεν χαμπαριάζουν ακόμη.\nΗ δημοσιογραφία είναι ένα επάγγελμα όπου αυτοί που το κάνουν από μόνοι τους το βάφτισαν λειτούργημα. Ίσως νομίζουν ότι αυτό τους ανεβάζει επίπεδο ή τους κάνει κάποιους. Λειτούργημα για εμένα είναι η ιατρική που σώζει ζωές και όχι η δημοσιογραφία που ο λόγος ύπαρξης της είναι να μεταφέρει γεγονότα όπως είναι, όταν εμείς δεν είμαστε εκεί.\nΤο ότι με τα χρόνια έχουν πάρει δύναμη από διαφόρους παράγοντες και μπορούν να πείθουν τις απαίδευτες μάζες την έχουν φτάσει να είναι μια μορφή εξουσίας. Οι άνθρωποι προχώρησαν τα απλά ρεπορτάζ που είναι η καταγραφή ενός γεγονότος και άρχισαν μέσω αρθρογραφίας να χτίζουν μύθους γύρω τους. Για να φτάσουμε σήμερα τα τελευταία χρόνια και να έχουμε ολόκληρα οικοδομήματα payroll για να κάνουν δουλειές ανωτέρων τους. Δουλειές βασικά αυτών που τους πληρώνουν.\nΌταν δηλαδή φωνάζεις για την ελευθερία του τύπου, αλλά από την άλλη πληρώνεσαι για να περνάς γραμμή αυτό πως το λες; Payrollισμό ή σκλαβιά;\nΣτα 18 μου τελείωσα το λύκειο με 19,3 και ενώ δούλευα ταυτόχρονα είπα να πάω σε μια σχολή δημοσιογραφίας όπου το 1999 ήταν και της μόδας. Από μικρός μου άρεσε και ήμουνα με μια τσάντα και ένα μικρόφωνο να κάνω ότι και καλά παίρνω συνεντεύξεις. Έφτιαχνα εφημεριδάκια στο δημοτικό και εκτός σχολείου. Παρόλα αυτά στην έκθεση ήμουν σκοτάδι και είχα χαμηλούς βαθμούς. Έτσι λοιπόν έπεισα τους γονείς μου αντί για να πάω σε ΤΕΙ Ηλεκτρολογίας που είχα επιλέξει γιατί αυτό που άρεσε, να δοκιμάσω σε κάτι που μου άρεσε από μικρός.\nΠήγα και είμαι τυχερός που είχα καθηγητές – δημοσιογράφους κάποια μεγάλα ονόματα. Τελείωσα στα 2 χρόνια, πήρα ότι μπορούσα και τελικά συνέχισα να κάνω τη δουλειά που κάνω και σήμερα, ευτυχώς όχι τη δημοσιογραφία.\nΤι κατάλαβα αυτά τα δύο χρόνια, πολλά που μερικά όλοι λίγο πολύ τα γνωρίζουμε αλλά κάνουν τζιζ.\nΓια να ξέρετε εκεί έξω σε εφημερίδες, περιοδικά, τηλεόραση, ραδιόφωνο γενικά σε media γράφει κόσμος που έχει αυτοχαρακτηριστεί δημοσιογράφος χωρίς όμως να έχει τελειώσει κάποια σχολή, χωρίς να έχει ένα χαρτί κάτι. Πολύ απλά παλιά πήγαινες από την καύλα σου και μόνο σε μια εφημερίδα, σε έβαζαν να γράφεις φαρμακεία, ή έπαιρνες κανένα τηλέφωνο στην επαρχία για να γράψεις το αποτέλεσμα κάποιου αγώνα. Δίπλα σε άλλους πιο παλιούς δημοσιογράφους μάθαινες. Τι κέρδιζες; Τίποτα, απλά έμπαινες τσάμπα σε γήπεδα και ήλπιζες κάποτε μετά από 1-2 χρόνια να πάρεις ένα χαρτζιλίκι για τον κόπο σου. Ναι όσο και να σας κάνει περίεργο εννοείτε δεν έπαιρνες λεφτά για το όλο τρέξιμο, είπαμε πρέπει να το έχεις καύλα. Έτσι μερικοί δημοσιογράφοι σήμερα ξεκίνησαν και ας μην ήξεραν ούτε ορθογραφία.\nΜε τον καιρό ο καθένας έκανε τα κουμάντα του. Αναλόγως τι ομάδα υποστηρίζει, μπορούσε να πάρει μια κατεύθυνση να ψαχτεί, να γλείψει να χωθεί κάπου. Άλλοι που σκάμπαζαν πιο πολλά διάβαζαν και απέκτησαν εγκυκλοπαιδικές γνώσεις, ξέρουν πια μέρα έβαλε το 1ο γκολ ο Ζιοβάνι και εναντίων ποιάς ομάδας, φυσικά αυτές οι γνώσεις δεν σε κάνουν δημοσιογράφο, αλλά σου δίνουν μια παραπάνω ευκαιρία εάν παίξεις σε κανένα τηλεπαιχνίδι γνώσεων. Ο κόσμος όμως δεν τον νοιάζει, του πετάς 2-3 τέτοια και νομίζει ότι έχει απέναντι του επιστήμονα της NASA, ας είναι ο γραπτός του λόγος για τα σκουπίδια.\nΆλλοι είχαν τα κονέ και χώθηκαν σε δημόσια media, ή σε άλλα που τους έχωσαν πολιτικοί, ή μπορεί να μπήκαν σε γραφεία τύπου. Γενικά τα γραφεία τύπου είναι και τι πουλάς, πως το πουλάς τι πορεία έχεις κάνει. Εκεί όμως έχουμε τη δημοσιογραφία που θέλει η κάθε ομάδα, πολιτικός, κόμμα κτλ να περάσει γραμμή.\nΣε ότι έχει να κάνει με ομάδες υπάρχουν και οι δημοσιογράφοι που ναι μεν γράφουν γενικά ή για κάποια ομάδα συγκεκριμένα, αλλά για να έχουν τις πιο “ζουμερές” πληροφορίες, μεταγραφές κτλ, πρέπει να περνάνε και τη γραμμή της εκάστοτε διοίκησης. Τι όχι;\nΥπάρχει λοιπόν ένα τεράστιο ποσοστό που αλλιώς ξεκίνησε και με ένα απολυτήριο λυκείου σήμερα έχουν μια, ίσως δύο και τρείς θέσεις στα media. Δεν τους αδικώ όπως μπορεί ο καθένας. Το θέμα είμαστε εμείς οι αναγνώστες, τηλεθεατές και ακροατές.\nΥπάρχει μια άλλη κατηγορία όπου αυτοί που γράφουν ήθελαν να είναι προπονητές ή παίκτες. Ο Θεός δεν τους έδωσε το χάρισμα οπότε μέσα από τα γραφόμενα τους θέλουν να κάνουν διοίκηση, προπονητική και γενικά να έχουν μια συμμετοχή στην ομάδα, για να πάρουν κανένα εύσημο στις νίκες ότι βοήθησαν μέσα από τα κείμενα τους, ή να κάνουν εύκολη κριτική στις αποτυχίες και να λένε, ότι εμείς τα γράφαμε εδώ πέρα.\nΤο θέμα είναι ότι αυτή η γενιά που τα τελευταία χρόνια έχουν χωριστεί σε στρατόπεδα έχουν χωρίσει και τον λαό με τα γραφόμενα τους, αφού τους διαβάζουν και ακολουθούν πιστά με κλειστά μάτια. Έχουμε φτάσει οι δημοσιογράφοι να έχουν ορκισμένους οπαδούς. Οι πιο πολλοί μάλιστα είναι τυχεροί γιατί τηλεόραση και ραδιόφωνο έχουν ανώτερη δυναμική από τον γραπτό λόγο. Στον γραπτό λόγο όμως μετράνε τα @@ του κάθε δημοσιογράφου.\nΈτσι σήμερα έχουμε τα payroll. Τα payroll είναι κάποιοι, δημοσιογράφοι και μη όπου πάνε τις μάζες όπου θέλουν για τους δικούς τους σκοπούς. Τα social media και το internet γενικά έχουν “σκοτώσει” τη γνήσια δημοσιογραφία και τον γραπτό λόγο. Έχεις σε λίγα λεπτά πληροφορία και εικόνα. Η εικόνα μπορεί να σου περάσει πολύ εύκολα ότι δεν περνάει ο γραπτός λόγος που πρέπει να σπαταλήσεις ώρα για να τον διαβάσεις. Όταν λοιπόν έχεις έναν τέτοιο βομβαρδισμό από πληροφορία, το μάτι πιάνει ένα 10% από ότι σαβούρα σου έχουν πασάρει. Καλώς ή κακώς πιάνει τη σαβούρα και όχι ότι αξίζει. Πολλές φορές θα το δείτε και μόνοι σας τα κατεβάζετε αμάσητα. Ρίχτε μια ματιά σε κάτι copy/paste status στο fb που γράφουν μαλακίες αλλά ο κόσμος δεν μπαίνει στον κόπο καν να διαβάσει αυτό που ο ίδιος διαδίδει! Θα θυμάστε στο facebook κάτι status για ότι θα γίνει συνδρομητικό και για κάτι κάγκελα που έλεγε μέσα, λόγω κακής μετάφρασης. Παρόλα αυτά τα πρόβατα εκεί copy/paste μην χάσουμε το τσάμπα και την ελευθερία μας.\nΓια το facebook να κάνω μια παρένθεση γιατί έχει πλάκα. Φωνάζουν όλοι για τα προσωπικά τους δεδομένα και είναι οι ίδιοι που κάνουν τσεκ ιν μέχρι το χέσιμο τους…\nΝα γυρίσω πάλι στα προηγούμενα περί δημοσιογραφίας. Σας είπα ότι το βασικό είναι να κάνεις το ρεπορτάζ. Δηλαδή να μεταφέρεις ένα γεγονός, που έγινε, γιατί, πως κτλ. Αυτό απλά και ξερά. Τώρα όλα τα άλλα είναι σάλτσες. Υπάρχει επίσης και κάτι άλλο που έχει πλάκα. Θέλεις να “πουλάς” δημοσιογραφία να λες αλήθειες φυσικά στον κόσμο, αλλά από την άλλη δεν θέλεις. Είχαμε μια περίοδο έναν καλεσμένο από κάποιο άθλημα, και ορθά κοφτά από πριν ξέκοψαν μην ρωτήσουμε για ντόπα. Γενικά κάτι τέτοιες ερωτήσεις ή άλλες τέτοιου μεγέθους στα ίσα σε αθλητές, προπονητές κτλ κάνουν τζίζ. Εκτός όταν έχεις πάρει γραμμή ότι πρέπει να στοχοποιήσεις κάποιους βλέπε Κεντέρη… τι κάνω λάθος;\nΗ πλάκα είναι ειδικά σε Ολυμπιακούς αγώνες ότι κοροϊδευόμαστε μεταξύ μας, αλλά εντάξει όλα καλά.\nΣήμερα πραγματική δημοσιογραφία δεν υπάρχει! Εάν υπάρχει είναι σε μικρά media κάποιας πόλης που απλώς γράφουν θεματάκια. Οι δημοσιογράφοι σήμερα έχουν χωριστεί σε στρατόπεδα και αναλόγως το αφεντικό τους γράφουν και περνάνε γραμμές. Ο κόσμος στην Ελλάδα είναι σε τραγικό επίπεδο απαίδευτος και ημιμαθής οπότε περνάνε και πιο εύκολα ότι θέλουν. Μέσω εκπομπών που δίνουν βήμα έχω ακούσει τα αίσχη από ακροατές και οι εκάστοτε παραγωγή αντί να τους πουν την αλήθεια που πρέπει ή είναι και οι ίδιοι άσχετοι και δεν έχουν γνώση (πολύ πιθανό) ή εάν τους το πουν θα χάσουν τον πελάτη τους. Πάνω σε αυτές τις γραμμές ο κόσμος επίσης έχει χωριστεί σε στρατόπεδα και δεν μιλάω μόνο για αθλητικό επίπεδο, αλλά και σε πολιτικό στην καθημερινότητα μας. Ο καθένας που δεν έχει κάνει το βασικό, να σκεφτεί, κατεβάζει αμάσητο ότι του δίνει ο “αγαπημένος “ του (γιατί του τα λέει ωραία και συμφωνεί), και συνεχίζει την γραμμή αυτή σε συζητήσεις με άλλους γύρω του.\nΤα payroll και τα troll είναι πολλά εκεί έξω και ένα μεγάλο ποσοστό είναι άνθρωποι που δεν έχουν απαιτούμενη γνώση και λαϊκίζουν. Δίνουν αυτό το “αίμα” που ζητά ο αιμοδιψής λαός. Το να κατακρίνουμε τους πάντες είναι ωραίο και εύκολο σπορ, η αυτοκριτική είναι δύσκολη γιατί πρέπει να βάλουμε μόνοι μας το αγγούρι στον κώλο μας.\nΒασικό είναι σήμερα ότι διαβάζουμε, βλέπουμε, ακούμε, πρώτα να το αξιολογούμε! Να μπαίνουμε στη θέση αυτού που το έγραψε και να λέμε το γιατί. Τότε θα έχουμε μια πιο πλήρη εικόνα για την κάθε άποψη. Η μαγκιά είναι να βλέπεις αν όχι πίσω από τις λέξεις, τουλάχιστον λίγο πιο πέρα από την είδηση. Τα media για να πάρουν κλικ (κακά τα ψέματα μόνο το internet υπάρχει σε αυτά), ότι σαβούρα θέλεις βάζουν. Από ψηφοφορίες έτσι για τον τζέρτζελο μέχρι και ψεύτικες ειδήσεις ή πληροφορίες – τυράκι για να δουν αντιδράσεις.\nΕμείς είμαστε έτοιμοι για το ξεσκαρτάρισμα; Μπορούμε επιτέλους να δούμε κάποια πράγματα πιο ψυχρά και όπως είναι ή θα γινόμαστε τα φερέφωνα της κάθε άποψης του “αγαπημένου” μας δημοσιογράφου και συνεχιστές της δικής τους άποψης επειδή μόνο και μόνο συμφωνούμε.\nΘα το κλείσω εδώ. Δημοσιογράφος δεν είμαι, στο RedView.gr κάνω την καύλα μου και μόνο για τον ΟΛΥΜΠΙΑΚΟ που με κάνει και δακρύζω! Δεν λέω σε κανένα να υιοθετεί ότι γράφω παρά να μπει σε ένα τριπάκι να σκεφτεί κάποια πράγματα παραπάνω. Να σκεφτεί πέρα από το κουτί και το καλούπι που τον έχουν βάλει σήμερα, ένα μεγάλο ποσοστό δημοσιογράφων εκεί έξω.\nΥΓ1: Για να μην παρεξηγηθώ. Δεν τους βάζω όλους στο ίδιο τσουβάλι. Έχω φίλους και γνωστούς που γράφουν πολύ καλά και από μόνοι τους. Μιλάω για ένα μεγάλο ποσοστό που γνωρίζω και επιτρέψτε μου έχω γνώμη για αυτούς.


Αλλαγή του χρώματος του κειμένου υπερ-σύνδεσης σε όλη την παρουσίαση - Υποστήριξη του Office\nΑλλαγή του χρώματος του κειμένου υπερ-σύνδεσης σε όλη την παρουσίαση\nΣυστηματική, μπορείτε να αλλάξετε το χρώμα ολόκληρου του κειμένου υπερ-σύνδεσης στην παρουσίασή σας.\nΣτην καρτέλα Σχεδίαση, στην ομάδα Παραλλαγές, επιλέξτε το κάτω βέλος που ανοίγει τη συλλογή παραλλαγών χρωμάτων:\nΕπιλέξτε Χρώματα και, στη συνέχεια, κάντε κλικ στην επιλογή Προσαρμογή χρωμάτων.\nΑνοίγει το παράθυρο διαλόγου Δημιουργία νέων χρωμάτων θέματος.\nΣτο παράθυρο διαλόγου Δημιουργία νέων χρωμάτων θέματος, στην περιοχή χρώματα θέματος, κάντε ένα από τα εξής:\nΓια να αλλάξετε το χρώμα του κειμένου της υπερ-σύνδεσης, κάντε κλικ στο βέλος δίπλα στο στοιχείο Υπερ-σύνδεση και, στη συνέχεια, επιλέξτε ένα χρώμα.\nΓια να αλλάξετε το χρώμα του κειμένου της υπερ-σύνδεση που ακολουθήθηκε, κάντε κλικ στο βέλος δίπλα στην επιλογή Υπερ-σύνδεση που ακολουθήθηκε και, στη συνέχεια, επιλέξτε ένα χρώμα.\nΣυμβουλή: Για επιπλέον επιλογές χρωμάτων, επιλέξτε Περισσότερα χρώματα.\nΞεκινώντας με το PowerPoint 2016, μπορείτε να αλλάξετε επίσης το χρώμα μιας μεμονωμένης υπερ-σύνδεσης χρησιμοποιώντας απευθείας το στοιχείο ελέγχου χρώμα κειμένου. Για περισσότερες πληροφορίες, ανατρέξτε στο θέμα Προσθήκη υπερ-σύνδεσης σε μια διαφάνεια .\nΑλλαγή του χρώματος του κειμένου υπερ-σύνδεσης σε ένα θέμα\nΣημείωση: Εάν η υπερ-συνδέσεις εμφανίζονται στον τίτλο και τα δύο και δευτερευουσών τίτλος σύμβολα κράτησης θέσης, μην αλλάξετε κείμενο υπερ-σύνδεσης σε το θέμα.\nΣτην καρτέλα Σχεδίαση, στην ομάδα Θέματα, κάντε κλικ στην επιλογή Χρώματα και, στη συνέχεια, κάντε κλικ στην επιλογή Δημιουργία νέων χρωμάτων θέματος.\nΤαιριάζει με το χρώμα του κειμένου υπερ-σύνδεσης για να το υπάρχον κείμενο σε μια διαφάνεια\nΕπιλέξτε και, στη συνέχεια, κάντε δεξί κλικ στο κείμενο που είναι το χρώμα που θέλετε να είναι το κείμενο υπερ-σύνδεση και, στη συνέχεια, κάντε κλικ στο κουμπί γραμματοσειρά.\nΣτην καρτέλα γραμματοσειρά, στην περιοχή όλο το κείμενο, κάντε κλικ στο βέλος δίπλα στην επιλογή χρώμα γραμματοσειράς και, στη συνέχεια, κάντε κλικ στην επιλογή Περισσότερα χρώματα.\nΣτο παράθυρο διαλόγου χρώματα (απεικονίζεται παρακάτω), στην καρτέλα προσαρμοσμένα, σημειώστε τις τιμές τύπου χρώμα στο παράθυρο διαλόγου μοντέλο χρωμάτων και στα πλαίσια κόκκινο, πράσινο και μπλε χρώμα.\nΚάντε κλικ στην επιλογή Ακύρωση δύο φορές για να κλείσετε τα χρώματα και τα παράθυρα διαλόγου γραμματοσειρά.\nΕπιλέξτε το κείμενο υπερ-σύνδεσης του οποίου το χρώμα που θέλετε να αλλάξετε.\nΓια να αλλάξετε το χρώμα του κειμένου υπερ-σύνδεσης, κάντε κλικ στην επιλογή υπερ-σύνδεση και, στη συνέχεια, κάντε κλικ στην επιλογή Περισσότερα χρώματα.\nΓια να αλλάξετε το χρώμα του κειμένου υπερ-σύνδεση που ακολουθήθηκε, κάντε κλικ στην επιλογή Ακολουθούμενη υπερ-σύνδεση και, στη συνέχεια, κάντε κλικ στην επιλογή Περισσότερα χρώματα.\nΣτην καρτέλα προσαρμοσμένα, στο παράθυρο διαλόγου χρώματα, πληκτρολογήστε τις τιμές τύπου χρώματος (που σημειώσατε στο βήμα 3) στο πλαίσιο μοντέλο χρωμάτων και πλαίσια ithe κόκκινο, πράσινο και μπλε χρώμα.\nΚατάργηση υπερ-σύνδεσης από κείμενο ή αντικείμενο\nΣτο μενού " μορφή ", επιλέξτε Χρώματα θέματος.\nΑνοίγει το παράθυρο διαλόγου Δημιουργία χρωμάτων θέματος.\nΣτο παράθυρο διαλόγου Δημιουργία χρωμάτων θέματος, επιλέξτε το έγχρωμο πλαίσιο δίπλα στην επιλογή υπερ-σύνδεση ή Ακολουθούμενη υπερ-σύνδεση για να αλλάξετε αυτήν τη ρύθμιση χρώματος.\nΑνοίγει το παράθυρο διαλόγου χρώματα.\nΥπάρχουν πολλές καρτέλες στο παράθυρο διαλόγου που σας παρέχουν διαφορετικούς τρόπους για να επιλέξετε το χρώμα που θέλετε: ένα τροχό χρωμάτων, ρυθμιστικό, μια παλέτα χρωμάτων ή μολύβια.\nΕπιλέξτε ένα χρώμα. Αυτό θα αμέσως αντανακλώνται στο παράθυρο διαλόγου Δημιουργία χρωμάτων θέματος.\nΚλείστε το παράθυρο διαλόγου χρώματα και, στη συνέχεια, κάντε κλικ στην επιλογή " Αποθήκευση " στο παράθυρο διαλόγου Δημιουργία χρωμάτων θέματος.


Οι 8 σημαντικότερες υπερηρωικές ταινίες της τελευταίας δεκαετίας (vids) | Reader\nΟι 8 σημαντικότερες υπερηρωικές ταινίες της τελευταίας δεκαετίας (vids)\nΤαινίες που άλλαξαν την αντίληψη του κοινού για τους υπερήρωες αλλά και τον τρόπο με τον οποίο το Χόλιγουντ διαχειρίζεται το είδος.\nΔεν χρειάζεται να είναι κανείς ειδικός αναλυτής της κινηματογραφικής βιομηχανίας για να διαπιστώσει ότι οι ταινίες με υπερήρωες κυριαρχούν στο Χόλιγουντ και στα ταμεία των κινηματογράφων όλου του κόσμου. Αυτή είναι η πραγματικότητα κι ας μην αρέσει σε όλους – ρωτήστε και τον Μάρτιν Σκορσέζε.\n«Οδηγός» σε αυτό το κινηματογραφικό είδος που έχει σαρώσει τα πάντα στο πέρασμά του είναι το κινηματογραφικό σύμπαν της Marvel, που έχει φτάσει τις 23 ταινίες (και συνεχίζει). Η «αιώνια αντίπαλος» DC δοκίμασε να την κοντράρει στο γήπεδό της και απέτυχε, φαίνεται όμως πως βρήκε άλλη συνταγή επιτυχίας (χειροκρότημα για το «Joker» εδώ).\nΤο Business Insider επέλεξε τις 8 ταινίες με υπερήρωες που την τελευταία δεκαετία είχαν τη μεγαλύτερη επίδραση στο είδος τους, στο κοινό και σε ολόκληρη τη βιομηχανία του θεάματος. Ας τις δούμε με χρονολογική σειρά.\nΗ πρώτη «ακατάλληλη» ταινία που ξεπέρασε το 1 δισ. δολάρια σε εισπράξεις, ο «Joker» του Τοντ Φίλιπς ήταν αναμφίβολα το κινηματογραφικό γεγονός της χρονιάς. Και μετά τα ταμεία, αναμένεται να γράψει ιστορία και στα Όσκαρ όταν ανακοινωθούν οι υποψηφιότητες στις 13 Ιανουαρίου και όταν απονεμηθούν τα βραβεία στις 9 Φεβρουαρίου.\nΗ επιτυχία του «Joker» άνοιξε την όρεξη και για άλλες ταινίες με ήρωες τους «κακούς» των υπερηρωικών κόμικς. Αν η επερχόμενη ταινία Μπάτμαν με τον Ρόμπερτ Πάτινσον πάει καλά στα ταμεία, ο Πιγκουίνος του Κόλιν Φάρελ, ο Γρίφος του Πολ Ντέινο και η Catwoman της Ζόι Κράβιτζ είναι πολύ πιθανό να αποκτήσουν δικές τους, σόλο ταινίες, σημειώνει το Variety.\nΜπορεί να μην ήταν η πρώτη ταινία με πρωταγωνιστή μαύρο υπερήρωα, όπως διαφημίστηκε – είχε προηγηθεί το «Blade» το 1998 – αλλά είναι σίγουρα η πρώτη με μαύρο βασικό καστ, που στηρίχτηκε πολύ από τις κοινότητες των Αφροαμερικανών και έφτασε τα 1,3 δισ. σε παγκόσμιες εισπράξεις (πάνω από τα μισά στις ΗΠΑ). Η ταινία του Ράιαν Κούγκλερ είναι επίσης η πρώτη με υπερήρωες που προτάθηκε για επτά Όσκαρ (ανάμεσά τους και εκείνο της καλύτερης ταινίας), κερδίζοντας τελικά τρία (καλλιτεχνική διεύθυνση, κοστούμια, μουσική).\nΠριν από 10 χρόνια, αν ρωτούσες τους φαν ποιος θα ήταν ο υπερήρωας που θα οδηγούσε τη Marvel στη νέα της εποχή μετά το «Avengers: Endgame», κανείς δεν θα επέλεγε τον Thor. Ο Θεός του Κεραυνού είναι ο μόνος από την παλιά φουρνιά των Εκδικητών που στέκεται όρθιος: οι Iron-Man, Captain America και Black Widow μας τελείωσαν (αν και η τελευταία θα εμφανιστεί σε ένα πρίκουελ), ο Hawkeye μετακομίζει σε σειρά του Disney+ όπου παραδίδει στη σκυτάλη στη διάδοχό του, ενώ ο Hulk του Μαρκ Ράφαλο αγνοείται.\nΟ Thor όμως συνεχίζει και αυτό οφείλεται στην επιτυχία του «Thor: Ragnarok», όπου ύστερα από δύο μέτριες ταινίες οι εγκέφαλοι της Marvel συνειδητοποίησαν ότι ο ήρωας μπορεί να έχει πλάκα. Σε αυτή την ταινία του Τάικα Γουαϊτίτι, την πιο διασκεδαστική σε ολόκληρο το σύμπαν της Marvel, ο Thor άλλαξε στυλ, ο Κρις Χέμσγουορθ που τον υποδύεται ξεδίπλωσε το κωμικό του ταλέντο, και η συνταγή αυτή επαναλήφθηκε στα «Avengers: Infinity War» και «Avengers: Endgame» όπου ο ήρωας έκλεψε την παράσταση. Ενώ με το «Thor: Love and Thunder», που ο Γουαϊτίτι ετοιμάζει για το 2021, ο Thor θα γίνει ο πρώτος ήρωας της Marvel με 4 σόλο ταινίες.\nSpider-Man: Επιστροφή στον τόπο του (Spider-Man: Homecoming, 2017)\nΕίναι η ταινία που ένωσε δύο αντίπαλα στούντιο (Disney/Marvel και Sony) με σκοπό το κοινό κέρδος. Η Sony που είχε τα δικαιώματα του Σπάιντερμαν και είχε ήδη κυκλοφορήσει 5 ταινίες για εκείνον, συμφώνησε να τον δανείσει (με το αζημίωτο, βέβαια) στη Marvel ώστε να γίνει κι εκείνος μέρος του κινηματογραφικού της σύμπαντος. Μετά από μία σύντομη εμφάνιση στο «Captain America: Εμφύλιος Πόλεμος», ο Σπάιντερμαν απέκτησε τη δική του ταινία, που τα πήγε εξαιρετικά (880 εκατ.), ενώ το σίκουελ («Spider-Man: Μακριά απ' τον τόπο του», 2019) κέρδισε ακόμη περισσότερα (1,13 δισ.). Στη συνέχεια οι δύο συνέταιροι τα χάλασαν στο οικονομικό, ο Σπάιντερμαν αποχώρησε από το σύμπαν της Marvel, για να τα ξαναβρούν έναν μήνα μετά και να επιστρέψει. Είναι πολλά τα λεφτά, Πίτερ (Πάρκερ)...\nΕίναι η πρώτη ταινία της DC που συνδύασε καλές κριτικές (93% στο Rotten Tomatoes) με εμπορική επιτυχία (822 εκατ. παγκοσμίως), και η πρώτη με γυναίκα υπερήρωα που έπιασε τέτοιες υψηλές επιδόσεις. Είναι μάλιστα σκηνοθετημένη από γυναίκα, την Πάτι Τζένκινς, η οποία ανέλαβε και το σίκουελ που θα προβληθεί τον Ιούνιο του 2020. Εδώ η Marvel ήρθε δεύτερη, καθώς πέρασαν δύο χρόνια για να κυκλοφορήσει ταινία με τη δική της αντίστοιχη υπερηρωίδα, την Captain Marvel.\nΑυτό το spinoff των X-Men που σκηνοθέτησε ο Τιμ Μίλερ απέδειξε ότι μια ταινία με τον χαρακτηρισμό «ακατάλληλη» μπορεί να σαρώσει στο box office, αλλά και ότι μια «κουρασμένη» σειρά ταινιών όπως οι «X-Men» χρειάζεται να πάρει ρίσκα για να δει προκοπή.\nΜε την extreme δράση, τις βωμολοχίες και το άφθονο χιούμορ, ο Deadpool του Ράιαν Ρέινολντς μάζεψε 782 εκατ. με την πρώτη ταινία και 785 εκατ. με το σίκουελ του 2018. Δύσκολα θα ξαναδούμε ταινίες σαν και αυτές μετά την εξαγορά της Fox από την Disney. Αν υπάρξει ποτέ τρίτος Deadpool, σίγουρα δεν θα είναι πια το ίδιο... ακατάλληλος.\nΟ «σκοτεινός» Σούπερμαν του Ζακ Σνάιντερ, εμφανώς επηρεασμένος από την τριλογία του Μπάτμαν που είχε γυρίσει ο Κρίστοφερ Νόλαν (ο οποίος εδώ έχει ρόλο παραγωγού), δίχασε κοινό και κριτικούς. Τα 668 εκατ. δολάρια που μάζεψε είναι παραπάνω από αξιοπρεπή, αλλά μακριά από τις επιδόσεις της Marvel. Ήταν πάντως αρκετά για να πείσουν την DC να ξεκινήσει το δικό της κινηματογραφικό σύμπαν με υπερήρωες. Σήμερα ο «Άνθρωπος από ατσάλι» θεωρείται από τις καλύτερες ταινίες της DC και είναι ο βασικός λόγος που τόσος πολύς κόσμος ζητάει να δει το περίφημο Snyder Cut του «Justice League» – ανάμεσά τους και οι πρωταγωνιστές της ταινίας.\nΟι Εκδικητές (The Avengers, 2012)\nΣήμερα η Marvel λειτουργεί σαν καλολαδωμένη μηχανή και η τελευταία ταινία των «Avengers» είναι η κορυφαία όλων των εποχών σε εισπράξεις. Όταν όμως κυκλοφόρησε η ταινία του Τζος Γουίντον, κανείς δεν μπορούσε να είναι σίγουρος για την επιτυχία της. Η Marvel είχε χρειαστεί 4 χρόνια και 6 ταινίες για να «χτίσει» τον κόσμο των ηρώων της και στους «Εκδικητές» τους έφερε για πρώτη φορά όλους μαζί στην οθόνη. Όταν η DC δοκίμασε να κάνει το ίδιο με το «Justice League» έφαγε τα μούτρα της. Το 1,5 δισ. δολάρια σε παγκόσμιες εισπράξεις και οι επαινετικές κριτικές έδειξαν ότι η Marvel βρισκόταν στο σωστό κόσμο και μπορούσε να πάει την ιστορία των Εκδικητών μέχρι τέλους («Endgame»).


Ελένη Τοπαλούδη: Σοκάρει η γιαγιά της 19χρονης με ειδικές ανάγκες που κακοποιήθηκε από τον 20χρονο - Ειδήσεις\nNewsit / Τοπικά Νέα / Ελένη Τοπαλούδη: Σοκάρει η γιαγιά της 19χρονης με ειδικές ανάγκες που κακοποιήθηκε από τον 20χρονο\nΔημοσιεύθηκε: 19.01.2019 | 08:09\nΑνατριχιαστικές λεπτομέρειες για τον βιασμό 19χρονης με ειδικές ανάγκες λίγες ημέρες μετά την δολοφονία της Ελένης Τοπαλούδη. Κακοποιήθηκε από τον 20χρονο που εμπλέκεται στο φόνο της άτυχης φοιτήτριας και έναν ακόμη. Τι δηλώνει στο newsit.gr για την κατάσταση της κοπέλας η γιαγιά της.\nΣοκαριστικά είναι τα νέα στοιχεία που έρχονται στο φως της δημοσιότητας για τον έναν από τους δύο νεαρούς που σκότωσαν την Ελένη Τοπαλούδη.\n23χρονος Ρομά κατέθεσε πως μαζί με τον 20χρονο Αλβανό που εμπλέκεται στην δολοφονία της φοιτήτριας, τρεις μόλις ημέρες μετά βίασαν κοπέλα 19 χρονών με ειδικές ανάγκες!\nΟι συγγενείς της κοπέλας επιβεβαιώνουν την κατάθεση αυτή, με τον πατέρα της να δηλώνει στο newsit.gr πως εάν είχαν συλλάβει εγκαίρως τον 20χρονο δεν θα είχε διαπράξει ακόμα ένα έγκλημα.\nΕλένη Τοπαλούδη: Συγκλονίζουν οι νέες αποκαλύψεις\nΣτο newsit ωστόσο μίλησε και η γιαγιά της, η οποία ανέφερε πως η άτυχη 19χρονη τόσο καιρό δεν μιλούσε γιατί φοβόταν.\nΑναλυτικά οι δηλώσεις της στο newsit.gr: “Το κοριτσάκι είναι με ειδικές ανάγκες, δηλαδή, είναι αγαθό με λίγα λόγια. Ήταν φίλη με τον Αλβανό, στο Facebook.\nΤο παιδί ήταν στην Ακαδημία, μαζί με την παρέα της και έκανε βόλτες. Την πλησίασαν με ένα αυτοκίνητο, ο Αλβανός και ο Ρομά. Και της ζήτησαν να πάνε μια βόλτα. Αυτή δέχτηκε, επειδή είναι αγαθή. Μπήκε μέσα και αυτοί την πήγαν σε μια παραλία της Ρόδου, στο Ενυδρείο και της είπαν να κάνει κάποια πράγματα.\nΕκείνη δεν δέχτηκε και την χτύπησαν και μετά τη βίασαν. Το κορίτσι, μετά, κλείστηκε στον εαυτό του, δεν μιλούσε σε κανέναν. Αυτό που συνέβη το ανακάλυψε η αδερφή της, που είναι τρία χρόνια πιο μεγάλη. Το ανακάλυψε και από μηνύματα στο Messenger που είδε και το είπε στον πατέρα της. Και ήρθε προχθές ο γιος μου και μου τα είπε.\nΜε ρώτησε τι να κάνω και του είπα να το καταγγείλουν. Και πήγαν στη αστυνομία και τα κατήγγειλαν όλα. Γιατί τα ανακάλυψαν προχθές, αφού το παιδί δεν μιλούσε τόσο καιρό”.\nΑκούστε όσα λέει η γιαγιά της 19χρονης κοπέλας


Διαβάσετε τι περιέχει μια οδοντόκρεμα! ~ metafysika\nHome » Διαφορα » Διαβάσετε τι περιέχει μια οδοντόκρεμα!\nΔιαβάσετε τι περιέχει μια οδοντόκρεμα!\nΟι οδοντόκρεμες εξελίσσονται... έχουμε οδοντόκρεμες κατά της πλάκας, της τερηδόνας, της ουλίτιδας, για λεύκανση, για ευαίσθητα δόντια,\nλευκές, με ρίγες, ακόμα και με γεύση\nβοδινού για τα σκυλιά. Ας δούμε αναλυτικά τα συστατικά\nμιας οδοντόκρεμας του εμπορίου, και ας βγάλουμε κάποια συμπεράσματα.\nΗ οδοντιατρική φιλοσοφία δεν απέχει πολύ από την ιατρική φιλοσοφία.\nΟ λόγος; Μια σύγχρονη οδοντόκρεμα περιέχει τα εξής:\nΓλυκερίνη: Η προσθήκη της στην οδοντόπαστα μάλλον δεν είναι και η ιδανική χρήση αυτής της, κατά τα άλλα, πολύτιμης ουσίας. Υπάρχουν πολλοί που υποστηρίζουν πως η γλυκερίνη αφήνει ένα film πάνω στα δόντια που αποτρέπει τη φυσική τους ικανότητα για αναδόμηση. Επίσης μπορεί να είναι επιβλαβής για την υγεία μας, αν έχει επεξεργαστεί με χημικά. Και δε νομίζω πως οι βιομηχανίες ψάχνουν τόσο για ποιότητα, όσο για μια φθηνή λύση.\nΕίναι επιφανειοδραστικός παράγοντας (τασιενεργός ουσία), στον οποίο οφείλεται ουσιαστικά το «καθαριστικό» κομμάτι της οδοντόκρεμας. Αν κάποιες φορές, μετά το βούρτσισμα, νιώσατε να έχετε χάσει την αίσθηση του γλυκού, ευθύνεται το SLS. Είναι αποδεδειγμένα ερεθιστικό για το δέρμα και προστίθεται μόνο σε προϊόντα που ξεπλένονται μετά τη χρήση τους (πχ. σαμπουάν, οδοντόκρεμες), όχι σε αυτά που παραμένουν πάνω στο δέρμα, χωρίς να ξεπλυθούν (πχ. κρέμες). Τα γνωστά μας SLS φημολογείται πως είναι καρκινογόνα. Ωστόσο πολλές εταιρείες τα χρησιμοποιούν στις οδοντόκρεμες τους, ισχυριζόμενες πως είναι ασφαλή.\nTriclosan: Το συναντάμε συνήθως σε αντιβακτηριδιακά προϊόντα και σε πολλές οδοντόκρεμες του εμπορίου. Κατατάσσεται από τους περιβαλλοντολογικούς οργανισμούς στα εντομοκτόνα, γεγονός που το καθιστά επικίνδυνο τόσο για τον άνθρωπο, όσο και το περιβάλλον. Ενοχοποιείται για ορμονικές διαταραχές, μυοπάθεια, υπογονιμότητα, αποβολές εμβρύων και καρκίνο του δέρματος. Ακόμη η εκτεταμένη χρήση του συνδέεται με τη κατακόρυφη αύξηση των αλλεργιών στα παιδιά. Όταν το triclosan αντιδράσει με το χλώριο (που περιέχεται και αυτό σε πολλά προϊόντα καθαρισμού), δημιουργούνται επίκίνδυνες για την υγεία ενώσεις, όπως το χλωροφόρμιο.\n0 Response to " Διαβάσετε τι περιέχει μια οδοντόκρεμα! "


Η θέση της ΤΕ Τρικάλων του ΚΚΕ για έναρξη της σχολικής χρονιάς. - Trikala Focus\nHot NewsΤρίκαλαΗ θέση της ΤΕ Τρικάλων του ΚΚΕ για έναρξη της σχολικής χρονιάς.\nΗ πραγματικότητα διαψεύδει πεισματικά τις βαρύγδουπες δηλώσεις κυβέρνησης και τοπικής διοίκησης ότι “όλα βαίνουν καλώς” με την έναρξη της σχολικής χρονιάς. Συνέντευξη τύπου παραχώρησε η ΤΕ Τρικάλων του ΚΚΕ με αφορμή την έναρξη της νέας σχολικής χρονιάς αναδεικνύοντας τις μεγάλες ελλείψεις σε μέτρα και όρους που να εξασφαλίζουν την υγεία εκπαιδευτικών, μαθητών και των οικογενειών τους. Μεταξύ άλλων τα στοιχεία που «βγαίνουν» από την πρώτη μέρα της σχολικής χρονιάς στα Τρίκαλα είναι αμείλικτα και διαψεύδουν...\nΗ πραγματικότητα διαψεύδει πεισματικά τις βαρύγδουπες δηλώσεις κυβέρνησης και τοπικής διοίκησης\nότι “όλα βαίνουν καλώς” με την έναρξη της σχολικής χρονιάς.\nΣυνέντευξη τύπου παραχώρησε η ΤΕ Τρικάλων του ΚΚΕ με αφορμή την έναρξη της νέας σχολικής χρονιάς αναδεικνύοντας τις μεγάλες ελλείψεις σε μέτρα και όρους που να εξασφαλίζουν την υγεία εκπαιδευτικών, μαθητών και των οικογενειών τους.\nΜεταξύ άλλων τα στοιχεία που «βγαίνουν» από την πρώτη μέρα της σχολικής χρονιάς στα Τρίκαλα είναι αμείλικτα και διαψεύδουν κυβέρνηση και δήμους στο «ότι όλα βαίνουν καλώς».\nΧαρακτηριστικά στη συνέντευξη τύπου ο Γιώργος Καΐκης , μέλος της ΕΠ Θεσσαλίας του ΚΚΕ , εκπαιδευτικός & δημοτικός σύμβουλος Τρικκαίων τόνισε:\n« Η υπουργός Παιδείας είπε ότι ο μέσος όρος των μαθητών ανά τάξη είναι πανελλαδικά στους 17 και, επομένως, δε δικαιολογείται ανησυχία για συγχρωτισμό! Η πραγματικότητα όμως, είναι πεισματάρα και οι αριθμοί λένε την κυνική αλήθεια: στο νομό Τρικάλων και στην Πρωτοβάθμια Εκπαίδευση λειτουργούν τουλάχιστον 100 τμήματα με 18-20 μαθητές και 45 με 21-27, ενώ στη Δευτεροβάθμια λειτουργούν τουλάχιστον 70 τμήματα με 17-24 και 50 με 25-27. Σε αυτά τα στοιχεία να προσθέσουμε και τα 25άρια τμήματα που λειτουργούν στους Παιδικούς Σταθμούς.\nΜε θράσος η κυβέρνηση και η Τοπική Διοίκηση προσπαθούν να διαστρεβλώσουν τις τραγικές ελλείψεις στην καθαριότητα των σχολείων. Για παράδειγμα, στο Δήμο Τρικκαίων υπάρχουν 108 καθαρίστριες για 130 σχολικές μονάδες, αριθμός δηλαδή ίδιος με τον περσινό, πριν την πανδημία. Αυτό σημαίνει ότι σε κάθε καθαρίστρια αναλογούν 14-15 αίθουσες χωρίς τους κοινόχρηστους χώρους. Σε καμία περίπτωση πάντως δεν εξασφαλίζεται ότι τα σχολεία θα καθαρίζονται δύο φορές τη μέρα, θα απολυμαίνονται όλα τα κοινόχρηστα υλικά που χρησιμοποιούνται κ.ο.κ., όπως λένε οι σχετικές οδηγίες. Σε πολλές περιπτώσεις τα ωράρια των καθαριστριών είναι τέτοια που δεν καλύπτουν το ολοήμερο πρόγραμμα ή αφήνουν τα σχολεία ακάλυπτα για κάποιες ώρες το πρωί.\nΤο παζλ συμπληρώνει η κακή κτιριακή εικόνα σε πολλά σχολεία με αίθουσες «κλουβιά», που δεν αερίζονται, με νηπιαγωγεία που στεγάζονται σε πυλωτές, χωρίς αυλές, με νηπιαγωγεία στα οποία 45 παιδιά χρησιμοποιούν μία τουαλέτα.\nΤα τέσσερα πρώτα κρούσματα που επιβεβαιώθηκαν σε σχολικές δομές της πόλης μας, πριν ακόμα ξεκινήσουν τα μαθήματα, αποδεικνύουν ότι είναι λογικό και ρεαλιστικό να διεκδικηθούν όλα αυτά που είναι αναγκαία για να γίνει σωστά και με ασφάλεια το μάθημα.»\nΣτη συνέχεια η Άννα Κουτελίδα , μέλος της ΤΕ Τρικάλων του ΚΚΕ , εκπαιδυτικός και μέλος του ΔΣ της ΕΛΜΕΤ ανέφερε χαρακτηριστικά :\n« Το πρώτο κουδούνι της νέας σχολικής χρονιάς, που χτύπησε σήμερα στα σχολεία ήταν πολύ διαφορετικό από τις προηγούμενες χρονιές. Κι αυτό γιατί το άνοιγμά τους γίνεται, σε συνθήκες πανδημίας, χωρίς μέτρα και όρους που να εξασφαλίζουν την υγεία εκπαιδευτικών, μαθητών και των οικογενειών τους.\nΟι εξαγγελίες της υπουργού Παιδείας όχι μόνο δεν τους καθησύχασαν, αλλά επέτειναν τα ερωτήματα και τις αγωνίες τους. Για μια ακόμη φορά η κυβέρνηση, προτάσσοντας την «ατομική ευθύνη», φορτώνει στις πλάτες τους την ασφαλή λειτουργία των σχολείων και ξεμπερδεύει με δυο μάσκες κι ένα παγουρίνο από χορηγό.\nΔεν αξιοποίησε το χρόνο που κερδήθηκε από την άνοιξη ως τώρα με την υπεύθυνη στάση του λαού, παρά τις προειδοποιήσεις της επιστημονικής κοινότητας για δεύτερο κύμα πανδημίας.\nΌλες τις προηγούμενες μέρες, η κυβέρνηση και το υπουργείο Παιδείας επιχειρούν να κρύψουν τα μεγάλα προβλήματα καλλιεργώντας τον εφησυχασμό πως όλα έχουν προβλεφθεί και όλα είναι λυμένα. Η κυβέρνηση επιχειρεί να εξαπατήσει με τον ισχυρισμό ότι όλοι οι εκπαιδευτικοί είναι στη θέση τους από την αρχή της χρονιάς, όταν έγιναν 25.000 προσλήψεις από τις περίπου 42.000 της περσινής χρονιάς χωρίς πανδημία, χωρίς 3.500 συνταξιοδοτήσεις και χωρίς τους εκπαιδευτικούς που ανήκουν σε ευπαθείς ομάδες και δε θα μπορέσουν να διδάξουν στην τάξη. Ούτε λίγο ούτε πολύ η κυβέρνηση μας ζητάει να πούμε και ευχαριστώ για τα τουλάχιστον 20.000 κενά στα σχολεία!\nΓι αυτό το λόγο η άμεση μονιμοποίηση όλων των χιλιάδων αναπληρωτών που δούλεψαν πέρσι και μπορεί και πρέπει να γίνει. Για να συμβάλλουν ουσιαστικά στη συνέχεια της εκπαιδευτικής διαδικασίας, στη συνέχεια που ειδικά σε αυτήν την περίοδο αναδεικνύεται ακόμα πιο επιτακτική, λόγω και των συνεχών διαταραχών που υπάρχουν μέσα στην ίδια την εκπαιδευτική διαδικασία.\nΣε αυτό το πλαίσιο, είναι απολύτως ρεαλιστικό και αναγκαίο να υλοποιηθεί και το αίτημα για 15 μαθητές ανά τάξη και για να υπάρξει αποφυγή συνωστισμού, όπως και οι ειδικοί λένε, αλλά και για να καλυφτούν μορφωτικά κενά που δημιουργήθηκαν, αλλά και συνολικότερα, για την αναβάθμιση, τη βελτίωση του εκπαιδευτικού και παιδαγωγικού έργου σε κάθε σχολείο.»\nΚλείνοντας τη συνέντευξη τύπου τα μέλη της ΤΕ Τρικάλων του ΚΚΕ τόνισαν ότι : Το ΚΚΕ θα βρίσκεται δίπλα στους αγώνες, στις δίκαιες διεκδικήσεις για ασφαλές σχολείο που να μορφώνει ουσιαστικά, απαιτώντας :\n« ● Να βρεθούν εδώ και τώρα κενές αίθουσες που υπάρχουν σε πολλά σχολεία αλλά και αίθουσες σε δημόσιους χώρους, που είναι κατάλληλες για μάθημα.\n● Είναι κοροϊδία να λέει η κυβέρνηση ότι έχει πάρει μέτρα για την Υγεία όταν καθένας μας εύχεται να μη νοσήσει γιατί ξέρει σε τι κατάσταση είναι τα δημόσια νοσοκομεία.\n● Δεν είναι πολυτέλεια, είναι μόνο απόλυτη προτεραιότητα να υπάρχουν μόνιμα νοσηλευτές στις σχολικές μονάδες, γιατροί σε ομάδες σχολείων.\n● Τα σχολεία των μαθητών μας πρέπει να είναι και καθαρά και ασφαλή. Κι αυτό σημαίνει επαρκής αριθμός καθαριστριών σε κάθε σχολείο. Χωρίς καμία έκπτωση.\n● Να γίνουν εδώ και τώρα έλεγχοι σε όλα τα σχολεία, να λυθούν τα προβλήματα υλικοτεχνικής υποδομής.\n● Να λειτουργήσουν ουσιαστικά όλα τα ολοήμερα, όλες οι δομές Προσχολικής και Ειδικής Αγωγής που είναι αναγκαίες. Να λειτουργήσουν τα τμήματα ενισχυτικής διδασκαλίας και πρόσθετης διδακτικής στήριξης.\nΣε αυτόν το δρόμο με τους κομμουνιστές σε κάθε σχολείο, σε κάθε γειτονιά οργανωνόμαστε και διεκδικούμε»\nΤρίκαλα 14 Σεπτέμβρη 2020\nΣΥΡΙΖΑ Τρικάλων: ΄΄Ο κ. Μητσοτάκης εντείνει την ανασφάλεια της κοινωνίας΄΄


ΠΟΙΟΤΙΚΕΣ ΣΥΝΘΗΚΕΣ ΔΙΑΒΙΩΣΗΣ:\nΟ αέρας στον χώρο θα είναι καθαρός - χωρίς οσμές, μικροοργανισμούς και μύκητες που αναπτύσσονται στο στοιχείο που είναι μέσα στην εσωτερική μονάδα του κλιματιστικού.\nΈνα βρώμικο και κακο-συντηρημένο κλιματιστικό, αυξάνει την κατανάλωση ρεύματος έως και 40% διότι για να επιτευχθεί η απαιτούμενη θερμοκρασία, λειτουργεί περισσότερη ώρα γεγονός το οποίο επιβαρύνει και την διάρκεια ζωής του κλιματιστικού. Οπότε η συντήρηση βοηθάει και στην αύξηση του χρόνου ζωής ενός κλιματιστικού. Επιπλέον σε ένα καθαρό και συντηρημένο κλιματιστικό όλα τα κινούμενα μέρη καταπονούνται λιγότερο.\nΚαλό είναι να μην κρατάτε ανοιχτή την πόρτα της συσκευής σας για μεγάλο χρονικό διάστημα.\nΚάνετε τακτικά απόψυξη στη συσκευή σας: πάχος πάγου 5 χιλιοστών αυξάνει κατά 30% την κατανάλωση ενέργειας.\nΕλέγχετε τακτικά την κατάσταση του λάστιχου της πόρτας της συσκευής σας.\nΕάν δημιουργείται γρήγορα πάγος ή εάν ο κενός χώρος ανάμεσα στις ενώσεις είναι αρκετά μεγάλος ώστε να περνάει ένα φύλλο χαρτί, τότε το λάστιχο της πόρτας δεν είναι πλέον αεροστεγές και πρέπει να αλλαχθεί.


ΕΠΑΝΑΣΤΑΣΗ-GR: Όταν ο Θεοδωράκης (σε αρμονία με τους παρακρατικούς μαχαιροβγάλτες) προσπαθούσε να διαλύσει τους “Αγανακτισμένους” για να σώσει την παπανδρεϊκή συμμορία.\nΑνάλογες εικόνες είδαμε μετά την πρώτη συγκέντρωση των «αγανακτισμένων»...\nIMG_20140228_231159Και τότε και τώρα αναρωτιέμαι τι γονείς είναι αυτοί. Για ταξιτζήδες δεν μου μοιάζουνε. Γιατί θα ήταν μια δικαιολογία. Τόσα χρόνια στο τιμόνι, το χέρι τους έχει πάρει τη μορφή μούντζας, ε μεταδίδουν την γνώση στο παιδί τους. Ταξιτζήδες όμως δεν είναι (αφήστε που οι ταξιτζήδες μετά από τέτοιο κράξιμο την έχουν κόψει νομίζω τη συνήθεια). Ποιοι είναι λοιπόν αυτοί οι γονείς; Ποιοι κατεβάζουν στο Σύνταγμα και στα γήπεδα τα παιδιά τους, πέντε, έξη, εφτά χρονών και τα βάζουν να βρίζουν και να χειρονομούν; Όσο τους προσέχω τόσο μου μοιάζουν με τις φάτσες των … τεράτων που πολεμούν.


Τι πρέπει και τι δεν πρέπει να κάνετε για να έχετε υγιή νύχια - Δ.Υ.Ο\nΣε αυτό το άρθρο θα μάθετε πως να προσέχετε τα νύχια σας, σε ποιες περιπτώσεις πρέπει να επισκεφθείτε τον γιατρό, τι να κάνετε και τι όχι, σύμφωνα με την ιστοσελίδα της γνωστής Κλινικής Mayo στην Αμερική.\nΤα νύχια μας αποτελούνται από πολλά στρώματα πρωτεΐνης που ονομάζεται κερατίνη που τα βοηθάει να μακρύνουν από την βάση του νυχιού. Τα υγιή νύχια είναι λεία, χωρίς λάκκους ή αυλακώσεις. Έχουν ομοιόμορφο χρώμα χωρίς κηλίδες και αποχρωματισμούς.\nΠότε να επισκεφτείτε έναν γιατρό ή δερματολόγο ;\nΑλλάζει το χρώμα των νυχιών σας όπως, αποχρωματισμός σε ολόκληρο το νύχι ή μια σκούρα ράβδος κάτω από το νύχι .\nΑλλαγή στο σχήμα των νυχιών\nΑραίωση ή πάχυνση του νυχιού\nΔιαχωρισμός του νυχιού από το δέρμα που περιβάλλει το νύχι\nΟίδημα ή πόνος γύρω από τα νύχια\nΔεν μακραίνουν τα νύχια\nΠως να προσέχετε τα νύχια σας τι πρέπει να κάνετε :\nΚρατήστε τα νύχια σας στεγνά και καθαρά. Με αυτόν τον τρόπο αποτρέπετε τα βακτήρια να αυξάνονται κάτω από τα νύχια σας. Η παρατεταμένη ή επαναλαμβανόμενη επαφή με το νερό μπορεί να προκαλέσει σπάσιμο των νυχιών. Φορέστε γάντια κατά την διάρκεια πλυσίματος των πιάτων και όταν χρησιμοποιείτε προϊόντα καθαρισμού.\nΕξασκηθείτε στην καλή υγιεινή των νυχιών σας. Χρησιμοποιήστε ένα ψαλιδάκι νυχιών ή νυχοκόπτη, κόψτε τα νύχια και σχηματίστε μια καμπύλη.\nΧρησιμοποιήστε κρέμα χεριών. Απλώστε την στα νύχια σας και στην επιδερμίδα σας .\nΑπλώστε μια προστατευτική στρώση. Αγοράστε ένα βερνίκι νυχιών για ενδυνάμωση.\nΡωτήστε τον γιατρό σας για την βιοτίνη. Μερικές έρευνες έχουν δείξει ότι το συμπλήρωμα της βιοτίνης βοηθάει στην ενδυνάμωση των εύθραυστων νυχιών.\nΜην δαγκώνετε τα νύχια σας. Αυτή η συνήθεια μπορεί να προκαλέσει μεγάλο πρόβλημα στα νύχια σας και να επιτρέψει στα βακτήρια ή τους μύκητες να εισβάλουν στα νύχια σας και να προκαλέσουν μόλυνση.\nΜην τραβάτε τα πετσάκια σας. Μπορεί να σκίσετε έναν ζωντανό ιστό για αυτό χρησιμοποιήστε ένα πενσάκι νυχιών και αφαιρέστε το προσεκτικά.\nΜην χρησιμοποιείτε προϊόντα σκληρής περιποίησης νυχιών. Όταν θέλετε να αφαιρέσετε το βερνίκι των νυχιών σας επιλέξτε ένα προϊόν χωρίς ακετόνη.\nΜια σημείωση σχετικά με το μανικιούρ και πεντικιούρ\nΠροσοχή στην αισθητικό που θα επιλέξετε και σιγουρευτείτε πως θα έχουν κάποιο πιστοποιητικό. Επίσης παρατηρήστε αν η αισθητικός σας ακολουθεί πιστά τα βήματα της σωστής υγιεινής και αποστειρώνει τα εργαλεία της .


OPEN DAY ΤΗΣ EMIRATES ΣΤΗΝ ΑΘΗΝΑ | FLIGHT ATTENDANT | A Luxury Travel & Lifestyle Blog by Mary Kalymnou\nOPEN DAY ΤΗΣ EMIRATES ΣΤΗΝ ΑΘΗΝΑ\nΗ Emirates αναζητά αεροσυνοδούς με βάση το Dubai και διοργανώνει Open Day στην Αθήνα στο τέλος Απριλίου. Εάν ονειρεύεσαι αεροδρόμια, στολές και ξενοδοχεία, εάν αγαπάς τις αλλαγές, τα ταξίδια, τις καινούριες παραστάσεις και αν σου αρέσει να εξυπηρετείς και να προσφέρεις υψηλού επιπέδου υπηρεσίες, τότε αυτή η δουλειά είναι για σένα.\nΕλάχιστο ύψος 212 cm με τα χέρια στην ανάταση και ελάχιστο ύψος 160 cm.\nΆπταιστα αγγλικά (γραπτά και προφορικά) - οποιαδήποτε άλλη γλώσσα θα θεωρηθεί επιπλέον προσόν.\nΥγιής και fit, ώστε να ανταποκρίνεσαι στις απαιτήσεις τις εταιρείας.\nΕυχάριστη προσωπικότητα και διάθεση να εργαστείς σε multi-national ομάδες.\nΗ βάση θα είναι το Dubai, οπότε θα πρέπει να καλύπτεις τις προϋποθέσεις έκδοσης visa στα Εμιράτα.\nBHMA 1: LOGIN\nΜην ξεχνάς στο τέλος κάθε βήματος να πατάς Save and Continue ή Save as Draft σε περίπτωση που θέλεις να την αποθηκεύσεις και να επανέλθεις, όταν έχεις χρόνο.\nΒΗΜΑ 2 : RESUME UPLOAD\nΒΗΜΑ 3 : PERSONAL INFORMATION\nΕδώ θα συμπληρώσεις τις προσωπικές σου πληροφορίες, προσέχοντας να μην αφήσεις κενά τα πεδία, που φέρουν κόκκινο αστερίσκο μιας και θεωρούνται υποχρεωτικά. Φρόντισε να δώσεις όλες τις πληροφορίες σωστά και, όπως είχα αναφέρει και στο άρθρο για το σωστό βιογραφικό, καλό θα ήταν να έχεις ένα επαγγελματικό προσωπικό email (όχι barbie2012 ή ilovemazo82).\nΕδώ επίσης θα χρειστεί να απαντήσεις εάν έχεις υποβάλλει και πάλι αίτηση στο παρελθόν, αν έχεις περάσει ήδη από συνέντευξη ή αν έχεις κάποιο συγγενικό σου πρόσωπο, που να εργάζεται στην εταιρεία.\nΒΗΜΑ 4 : WORK EXPERIENCE\nΝα είσαι ειλικρινής και μην αγχώνεσαι σε περίπτωση που δεν έχεις επαγγελματικό background. Η Emirates φημίζεται για τις ευκαιρίες που δίνει σε δυνατές και ενδιαφέρουσες προσωπικότητες ανεξαρτήτως εργασιακής εμπειρίας.\nΒΗΜΑ 5 : EDUCATION\nΒΗΜΑ 6 : CERTIFICATIONS\nΒΗΜΑ 7 : PHOTO\nΦρόντισε να έχεις επαγγελματικό ντύσιμο και αν γίνεται να φοράς φούστα ή φόρεμα (στο κατάλληλο ύψος) με σακάκι ή κοστούμι (αν είσαι άνδρας), ώστε να πλησιάζει όσο το δυνατόν περισσότερο στην αμφίεση της αεροπορίας. Όσο για τη μικρή, θα ήταν καλό αν είχες τα μαλλιά σου μαζεμένα, μιας και οι αεροπορικές εταιρείες θέλουν να βλέπουν καθαρό πρόσωπο, ώστε να φτιάχνουν την εικόνα σου με τη στολή, το καπέλο κτλ.\nΒΗΜΑ 8 : JOB SPECIFIC QUESTIONS\nΒΗΜΑ 9 : DECLARATION\nΛίγο πριν το τέλος, θα πρέπει να συμφωνήσεις με τις πληροφορίες, που αναγράφονται μέσα στο πλαίσιο και να υπογράψεις ηλεκτρονικά βάζοντας το όνομα και το email σου.\nΒΗΜΑ 10 : REVIEW & SUBMIT\nΚοίταξέ τα όλα ένα - ένα και πάτα SUBMIT, όταν είσαι σίγουρος ότι τα πληκτρολόγησες όλα σωστά.\nΠΛΗΡΟΦΟΡΙΕΣ ΓΙΑ ΤΟ OPEN DAY:\nΞενοδοχείο Ledra Hotel / Συγγρού 11, Αθήνα\nΗμερομηνία: 23 Απριλίου 2016\nemirates open day συνέντευξη αίτηση αεροσυνοδός πως να κάνεις την αίτηση flight attendant interview mary kalymnou ταξιδι μαιρη καλυμνου maryhop travel\nευγένεια athens omega her time φαγητό mary kalymnou αεροδρόμιο travel ξενοδοχείο αθήνα maryhop living postcards λουκέτο ταξιδι αεροπλάνο mary kalymnou ταξίδι μόναχο κάρτα startup athens


Subgraph OS ασφάλεια και ανώνυμη περιήγηση - iGuRu\nhome / news / Subgraph OS ασφάλεια και ανώνυμη περιήγηση\n16 Ιανουαρίου, 2017, 2:09 μμ in news\nΤο Subgraph OS είναι μια διανομή Linux που βασίζεται στο Debian και προσφέρει υπηρεσίες ασφαλείας ανώνυμη περιήγηση στο web με hardening χαρακτηριστικά.\nΤο Subgraph OS χρησιμοποιεί ένα hardened Linux kernel, και μια εφαρμογή firewall που σας βοηθάει να αποκλείσετε συγκεκριμένα εκτελέσιμα από την πρόσβαση στο δίκτυο. Η διανομή αναγκάζει όλη την κίνηση στο Internet που χρησιμοποιείτε να περνάει μέσω του δικτύου Tor.\nΟ διαχειριστής αρχείων (file manager) της διανομής διαθέτει εργαλεία για την κατάργηση μετα-δεδομένων που αφήνουν τα αρχεία και ενσωματώνεται με την εφαρμογή OnionShare file sharing. Το e-mail client icedove λειτουργεί αυτόματα με το Enigmail για την κρυπτογράφηση των e-mails σας.\nΤο μεγαλύτερο μέρος του κώδικα του Subgraph OS γράφτηκε με Golang, η οποία είναι ασφαλής γλώσσα για το memory. Οι βιβλιοθήκες της Golang είναι επίσης γραμμένες σε καθαρή Golang, σε αντίθεση με άλλες δημοφιλείς γλώσσες όπως η Python. Ενώ το runtime της Python μπορεί να ασφαλές στη μνήμη, οι γλώσσες C που χρησιμοποιούνται συνήθως από τις βιβλιοθήκες εκθέτουν τα εργαλεία που είναι γραμμένα σε Python σε παλιά memory corruption vulnerabilities.\nΈνα από τα καλύτερα χαρακτηριστικά ασφαλείας της διανομής είναι ότι χρησιμοποιεί εκτός τα παραπάνω και Sandboxed applications.\nΈτσι οι ευπαθείς ή εκτεθειμένες στο διαδίκτυο εφαρμογές λειτουργούν σε περιβάλλοντα sandbox. Το sandbox framework, ονομάζεται Oz, και έχει σχεδιαστεί για να απομονώνει τις εφαρμογές από το υπόλοιπο του συστήματος. Η πρόσβαση σε πόρους του συστήματος χορηγούνται μόνο σε εφαρμογές που τους έχουν ανάγκη. Για παράδειγμα, το PDF viewer και το image viewer δεν έχουν πρόσβαση σε οποιαδήποτε διασύνδεση δικτύου από το sandbox.\nΟι Sandboxed εφαρμογές είναι:\nEmail client with built-in support for encryption\nCoyIM instant messenger\nΝα αναφέρουμε ότι η διανομή προσφέρει αρκετά ενδιαφέροντα χαρακτηριστικά, αλλά είναι νέα. Νέα διανομή σημαίνει ότι δεν γνωρίζουμε τι είδους υποστήριξη προσφέρει, ή αν θα συνεχίσει να υπάρχει μετά από 1 με 2 χρόνια.\nSubgraph OS System Requirements\nAnything that can comfortably run GNOME 3:\n64-bit machine (Core2Duo or over)\n2GB of RAM (4GB recommended – 4GB minimum for live mode)\nAt least 20GB of hard disk space\nIntel Integrated graphics cards or NVidia cards supported by the Nouveau drivers are recommended.\nSubgraph OS Download\nsubgraph-os-alpha_2016-12-30_1.iso (sha256sum) (signature) (release notes)\nAlso available via our Tor hidden service: subgraph-os-alpha_2016-12-30_1.iso (sha256sum) (signature) (release notes)\nYou can also download it via bittorrent\nΑν σας ενδιαφέρει το project μπορείτε να διαβάσετε περισσότερα από την επίσημη ιστοσελίδα.\nΠώς να απομακρύνετε τους ανεπιθύμητους από το Wi-Fi σας\nSubgraph OS ασφάλεια και ανώνυμη περιήγηση was last modified: 16 Ιανουαρίου, 2017, 2:09 μμ by giorgos\nΚατηγορία: newsΕτικέτα: 20gb, built-in, client, debian, download, drivers, e-mail, e-mails, file, firewall, framework, gnome, graphics, hard, hidden, iguru, instant, integrated, internet, kernel, linux, live, machine, memory, nvidia, OS, pdf, productivity, project, python, release, sandbox, sandboxed, sharing, subgraph, support, system, viewer, αρχεία, ασφάλεια, ασφαλείας, γλώσσα, διαδίκτυο, δίκτυο, εκτός, εργαλεία, εφαρμογές, εφαρμογή, κρυπτογράφηση, υπηρεσίες, χαρακτηριστικά\nPrevious Post: « Δωρεάν μαθήματα φωτογραφίας από το Harvard\nNext Post: Qualcomm: όχι δεν παρουσιάσαμε το Nokia 8 »


Στον αέρα παραμένει η έναρξη της Super League | MEGA TV\n<iframe src="https://www.megatv.com/embed/?p=2020460348" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n13.08.2021 | 21:13 Eνσωμάτωση\nΣτον αέρα παραμένει η έναρξη της Super League, καθώς δεν υπεγράφη ούτε σήμερα η προκήρυξη του πρωταθλήματος. Στoν Ολυμπιακό προετοιμάζονται για το ματς της Πέμπτης με τη Σλόβαν Μπρατισλάβας για τα play off του Europa League, που θα μεταδώσει ζωντανά το MEGA, ενώ στον Άρη ετοιμάζονται για την πιο ακριβή μεταγραφή στην ιστορία.\nΑπίστευτο κι όμως… με στυλ Super League! Μια εβδομάδα πριν την προγραμματισμένη έναρξη του πρωταθλήματος, η σέντρα είναι αβέβαιη.\nΗ προκήρυξη του πρωταθλήματος δεν υπεγράφη ούτε σήμερα γιατί δεν υπήρξε απαρτία κι έτσι για την πρεμιέρα θα μάθουμε την Τρίτη.\nΑν η νέα γενική συνέλευση δεν εγκρίνει κατά πλειοψηφία την προκήρυξη η σέντρα θα μεταφερθεί για τις 29/8 και βλέπουμε. Κι όλα αυτά γιατί κάποιοι παίζουν καθυστερήσεις για τα τηλεοπτικά ταλαιπωρώντας ξανά το ελληνικό ποδόσφαιρο.\nΣτα αγωνιστικά, ο Άρης είναι έτοιμος να ολοκληρώσει την πιο ακριβή μεταγραφή της ιστορίας του, δαπανώντας συνολικά 3,5 εκατομμύρια ευρώ για τον Αμπουμπακάρ Καμαρά.\nΟι Θεσσαλονικείς τα έχουν βρει σε όλα με τον Γάλλο επιθετικό, ο οποίος αναμένεται στη Θεσσαλονίκη για τα ιατρικά τεστ και τις υπογραφές.\nΣτον ΠΑΟΚ, η νίκη-πρόκριση στα πλέι οφ του Conference League επί τις Μποέμιανς με 2-0 συνδυάστηκε και με την απώλεια του Νέλσον Ολιβέιρα. Ο Πορτογάλος επιθετικός υπέστη ρήξη πρόσθιου χιαστού και μένει εκτός επ’ αόριστον.\n«Είμαι πολύ χαρούμενος που είμαι μέλος αυτής της ομάδας και ελπίζω να δω τους φιλάθλους το συντομότερο δυνατό» σημείωσε ο νεαρός επιθετικός που υπέγραψε πενταετές συμβόλαιο με την αγγλική ομάδα.\nΣτον Ολυμπιακό, τα βλέμματα πλέον στρέφονται στο ματς της Πέμπτης με τη Σλόβαν Μπρατισλάβας για τα πλέι οφ του Europa League, με τα εισιτήρια να είναι διαθέσιμα από σήμερα.\nΗ σέντρα της αναμέτρησης είναι προγραμματισμένη για τις 22:00, σε έναν αγώνα που μπορείτε να παρακολουθήσετε ζωντανά από το MEGA.\nΤο δυνατότερό του φιλικό θα δώσει αύριο ο Παναθηναϊκός, κόντρα στην πανίσχυρη Μίλαν στην Τεργέστη. Μακέντα και Ιωαννίδης που δεν αγωνίστηκαν στα δύο προηγούμενα ματς, συμπεριλήφθηκαν κανονικά στην αποστολή.


ΓΙΑΝΝΗΣ ΔΡΑΓΑΣΑΚΗΣ :ΑΠΑΙΤΕΙΤΑΙ ΟΡΓΑΝΩΤΙΚΗ ΔΙΕΥΡΥΝΣΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ - Ημερήσια Γνώμη\n16 Σεπτεμβρίου 2019 16 Σεπτεμβρίου 2019 Αίθουσα ΣύνταξηςΑφήστε ένα σχόλιο για το ΓΙΑΝΝΗΣ ΔΡΑΓΑΣΑΚΗΣ :ΑΠΑΙΤΕΙΤΑΙ ΟΡΓΑΝΩΤΙΚΗ ΔΙΕΥΡΥΝΣΗ ΚΑΙ ΛΕΙΤΟΥΡΓΙΚΗ ΑΝΑΒΑΘΜΙΣΗ\nΓ. Δραγασάκης: Απαιτείται οργανωτική διεύρυνση και λειτουργική αναβάθμιση\n– Πώς είδατε τα μέτρα της ΔΕΘ;\n– Γιατί κατηγορείτε τον κ. Μητσοτάκη ότι τρώει από τα έτοιμα. Τι απαντάτε στην κριτική ότι η μείωση του πλεονάσματος στο 2,5%, μέσω του καταπιστευτικού λογαριασμού, ήταν κάτι που κανείς στην Ευρώπη δεν γνώριζε;\n– Ο ΣΥΡΙΖΑ ασκεί κριτική στο μοντέλο ανάπτυξης, ιδίως για θέματα βιωσιμότητας και διατηρησιμότητας. Εξηγήστε μας. Συμφωνείτε ότι η επιτάχυνση του ρυθμού αύξησης του ΑΕΠ περισσότερο από 2% πρέπει να είναι ο μείζων στόχος της χώρας;\n– Ασκείτε κριτική στη ΝΔ για εκχώρηση των δημόσιων αγαθών και του δημόσιου χώρου. Και η δική σας κυβέρνηση,όμως, είχε αποδεχθεί τις ιδιωτικοποιήσεις…\n– Εχετε επικοινωνία με τον νέο υπουργό Ανάπτυξης και Επενδύσεων Αδωνι Γεωργιάδη;\n– Μας έχετε μπερδέψει με το περιβόητο άνοιγμα του ΣΥΡΙΖΑ… Θα είσαστε κόμμα της Αριστεράς, αλλά θα εκπροσωπείτε τους μετριοπαθείς πολίτες του Κέντρου;


Η χειρότερη εβδομάδα της ζωής μου - Κωμική σειρά του MEGA - Greek TV\nYou are at:Home»ΕΝΗΜΕΡΩΣΗ»Η χειρότερη εβδομάδα της ζωής μου – Κωμική σειρά του MEGA\nΗ χειρότερη εβδομάδα της ζωής μου – Κωμική σειρά του MEGA\nΈντονη η κινητικότητα που παρατηρείται αυτές τις ημέρες στο Μεγάλο Κανάλι λόγω του νέου προγράμματος της φετινής σεζόν. Έτσι, νέες εκπομπές και σειρές ετοιμάζονται πυρετωδώς, ενώ το πράσινο φως για την προβολή του και αυτή τη σεζόν έχει λάβει το πολυαγαπημένο « Κάτω Παρτάλι».\nΗ νέα κωμική σειρά που έρχεται να χαρίσει άφθονο γέλιο, βασίζεται σε μια αμερικάνικη σειρά, η οποία προβλήθηκε με τεράστια επιτυχία από το BBC. Το Mega απέκτησε τα δικαιώματα και έτσι θα προβληθεί η ελληνική του εκδοχή.\nΈνα ζευγάρι ετοιμάζετε να ανέβει τα σκαλιά της εκκλησίας μετά από μεγάλο διάστημα αναμονής. Μια εβδομάδα όμως πριν τον γάμο, η ζωή του άντρα μετατρέπεται σε κόλαση, καθώς η μια αποτυχία διαδέχεται την άλλη, και σαν να μην έφτανε αυτό, το αφεντικό του ανακοίνωσε πως δεν τον χρειάζεται άλλο! Έτσι ο γάμος για τον γαμπρό μοιάζει εφιάλτης…\nΗ σειρά αποτελείται από τρεις κύκλους των επτά επεισοδίων. Στον πρώτο κύκλο θα δούμε τη ζωή του ζευγαριού πριν τον γάμο, στον δεύτερο κύκλο βλέπουμε την τελευταία εβδομάδα πριν φέρουν το παιδί τους στον κόσμο, ενώ ο τρίτος κύκλος αποτελείται από αφιερωματικά επεισόδια.\nΠρωταγωνιστούν: Γεράσιμος Σκιαδαρέσης, Αθηνά Οικονομάκου, Μάκης Παπαδημητρίου, κ.α.


ΚΕΡΚΥΡΑΪΚΑ ΝΕΑ - CORFU NEWS: Θρίαμβος για την Κέρκυρα στο Σκακιστικό Πρωτάθλημα Παίδων Κορασίδων Δ. Ελλάδας\nΘρίαμβος για την Κέρκυρα στο Σκακιστικό Πρωτάθλημα Παίδων Κορασίδων Δ. Ελλάδας\nΣε θρίαμβο για τα παιδιά-αθλητές του Συνδέσμου Παικτών Ζατρικίου Κερκύρας εξελίχτηκε το Σκακιστικό Πρωτάθλημα Παίδων Κορασίδων Δ. Ελλάδας, που διεξήχθη με μεγάλη επιτυχία στις 9 και 10 Απρίλη στο Δημοτικό Θέατρο της Κέρκυρας.\nΗ δουλειά σε βάθος που έχει ξεκινήσει εδώ και μερικούς μήνες ο αρχαιότερος σκακιστικός σύλλογος της χώρας έχει αρχίσει να αποδίδει καρπούς, που εκφράστηκαν με πρωτιές και κύπελλα, μετάλλια και προκρίσεις στην τελική φάση του Πανελληνίου Πρωταθλήματος Παίδων-Κορασίδων που θα διεξαχθεί τον Ιούνιο.\nΣτους αγώνες πήραν μέρος 40 νεαροί σκακιστές από την Κεφαλονιά, την Άρτα, τα Γιάννινα, την Κέρκυρα και την Ηγουμενίτσα, όλοι μέλη των σκακιστικών συλλόγων της περιοχής τους. Τα παιδιά αγωνίστηκαν ανάλογα με την ηλικία τους σε κατηγορίες κάτω των 8, 10, 12, 14 και 16 ετών αντίστοιχα.\nΠαίχτηκαν 5 παρτίδες για κάθε κατηγορία (3 το Σάββατο και 2 την Κυριακή) με μέση διάρκεια 2 ώρες για κάθε παρτίδα. Το τουρνουά ήταν εξαιρετικά μαχητικό, όπως αποδεικνύουν και οι ελάχιστες ισοπαλίες που έγιναν.\nΣτην κατηγορία κάτω των 8 ετών Πρωταθλητής Δ. Ελλάδας αναδείχτηκε ο Θοδωρής Λαζής του ΣΠΖ Κερκύρας , ενώ στην κατηγορία για παιδιά κάτω των 10 ετών Πρωταθλητής αναδείχτηκε ο Σπύρος Κολυτάς, επίσης του ΣΠΖ Κερκύρας, που προκρίθηκε και για τα τελικά του Πανελληνίου Πρωταθλήματος. Το αργυρό και το χάλκινο μετάλλια πήραν αντίστοιχα ο Ντιόν Τζουβέλης και η Νίκη Λαζή και οι δύο του ΣΠΖ Κερκύρας.\nΗ Νίκη Λαζή αναδείχτηκε επίσης πρωταθλήτρια κορασίδων στην κατηγορία κάτω των 10 ετών, ενώ το αργυρό μετάλλιο κατέκτησε η Αλκυόνη Φραντζέσκου του ΣΠΖ Κερκύρας.\nΣτην κατηγορία κάτω των 12 ετών το πρωτάθλημα κατέκτησε ο Νίκος Σταύρου, του Συνδέσμου Ιωαννιτών Σκακιστών, ενώ το αργυρό και το χάλκινο μετάλλιο κατέκτησαν αντίστοιχα ο Χρίστος Αρμενιάκος και ο Σπύρος Κορακιανίτης και οι δύο σκακιστές του ΣΠΖ Κερκύρας.\nΣτην κατηγορία των Κορασίδων το Πρωτάθλημα και την πρόκριση στα τελικά του Πανελληνίου Πρωταθλήματος κατέκτησε η Έλενα Σκούρτη του ΣΠΖ Κερκύρας, ενώ το αργυρό και το χάλκινο μετάλλιο κατέκτησαν οι κερκυραίες σκακίστριες, Ιωάννα Βοντετσιάνου και Σοφία Καρδάμη. Στην κατηγορία κάτω των 14 ετών Πρωταθλητής αναδείχτηκε ο Αλέξης Μπέμπης του Σ.Ο. Θεσπρωτίας και το ασημένιο μετάλλιο κατέκτησε ο Σπύρος Κόμητας του Σκακιστικού Ομίλου Κεφαλληνίας και το χάλκινο ο Νίκος Μαρτίνης του Σ.Ο. Θεσπρωτίας.\nΤέλος, στην κατηγορία κάτω των 16 ετών τις τρεις πρώτες θέσεις πήραν σκακιστές του ΣΠΖ. Κερκύρας: Πρωταθλητής ο Δημήτρης Ξυλογιάννης και ασημένιο και χάλκινο μετάλλιο ο Κωνσταντίνος Αργαλιάς και ο Σπύρος Γκούσης. Τα βραβεία στους νικητές κατά την τελετή λήξης απένειμαν η Αντπεριφερειάρχης Ηπείρου κ. Καλογιάννη, ο περιφερειακός σύμβουλος Κέρκυρας κ. Καρύδης και ο πρόεδρος την Τοπικής Ένωσης Σκακιστικών Σωματείων Δυτικής Ελλάδας, κ. Σκιαδόπουλος.\nΕίναι φανερό, λοιπόν, ότι η μεγάλη προσπάθεια, που ξεκίνησε φέτος στην Κέρκυρα, με τα σχολικά πρωταθλήματα τα οποία έφεραν 3.000 Κερκυραίους μαθητές πάνω από τις σκακιέρες, έχει αρχίσει να αποδίδει καρπούς, καθώς όλοι οι πρωταθλητές και οι κάτοχοι προκρίσεων και μεταλλίων είναι μαθητές της Σκακιστικής Σχολής του ΣΠΖ Κερκύρας, που απέκτησαν ενδιαφέρον για το σκάκι μετά τα σχολικά τους πρωταθλήματα.\nΈτσι, μεγάλη προβλέπεται η επιτυχία, της επόμενης μεγάλης σκακιστικής διοργάνωσης στο νησί, του τελικού του Σχολικού Πρωταθλήματος που θα διεξαχθεί στο Δημοτικό Θέατρο της Κέρκυρας 7 και 8 Μαΐου. Εκεί οι 280 μαθητές των Νηπιαγωγείων (!), Δημοτικών, Γυμνασίων και Λυκείων του νησιού που προκρίθηκαν θα διαγωνιστούν για τον τίτλο του Πρωταθλητή Κέρκυρας.


2ημερη διαμονη για Θεοφάνεια - Κριτικές για Gallery Art Hotel, Τρίκαλα, Ελλάδα - Tripadvisor\n2ημερη διαμονη για Θεοφάνεια - Gallery Art Hotel\nΞενοδοχείο στον περιφερειακό δρόμο των Τρικαλων , γειτνιάζει με το σταθμό των Λεωφορείων σε ένα μεγάλο κτιριακό συγκρότημα. Το χρησιμοποιούμε πολλές φορές για συγκεντρώσεις η σεμινάρια και σε αυτό τον τομέα οι παροχές ειναι αναλογικά καλύτερες απο του ανταγωνισμού. Η καφετέρια καλη , η διάκοσμηση ιδιαίτερη με μάλλον « βαριά» έπιπλα στο σαλόνι , η εξυπηρέτηση όμως σε υψηλό επίπεδο. Οι συνεδριακές αίθουσες έχουν καλη χωρητικότητα , και οι τιμές λογικές.\nΡωτήστε το χρήστη panagiotisv927 για το Gallery Art Hotel


Ο frontman Jimmy Wizard μιλάει ανοιχτά για τον νέο δίσκο, τη συνεργασία με τον παραγωγό Gil Norton και την προσωπική του ζωή\nΑπό τον Ιάσονα Ρεπαντή, 04/05/2020 @ 14:39\nΤις καλές εποχές που είχαμε συναυλίες στο όχι και τόσο μακρινό παρελθόν κάθισα να συζητήσω με τον φιλικότατο και μετριόφρων Jimmy Wizard (φωνή, συνθέσεις, tattoos) μετά το soundcheck τους στο Roundhouse στο Λονδίνο. Η μπάντα με έδρα το Leeds, περιόδευσε με τους Beartooth και Amity Affliction στο Disease European Tour όπου όλα τα show έγιναν sold out. Το δυνατό indie ντεμπούτο τους ("Soul Structure", Venn Records, 2017) σε συνδυασμό με τις βανάτες περιοδείες προσέλκυσαν τους majors και υπέγραψαν με τη Roadrunner η οποία κυκλοφόρησε φέτος το "27 Miles Underwater". Όλα πήγαιναν καλά και η χρονιά ήταν γεμάτη από shows συμπεριλαμβανομένου και Knotfest μέχρι που τα πράγματα άλλαξαν...\nΣτην εποχή μας, δυστυχώς ή ευτυχώς καταλαβαίνεις από τα social media αν ο κόσμος ευχαριστήθηκε το show\nΠετύχατε το timing 100%: νέος δίσκος και αμέσως περιοδεία με sold-out show.\nΣε ευχαριστώ, προφανώς το γεγονός ότι τα shows είναι sold out δεν έχει να κάνει με μας αλλά με τους Amity και Beartooth αλλά είναι μεγάλη ευκαιρία να μπορούμε να παίζουμε σε τόσο κόσμο καθώς τα venues είναι πολύ μεγαλύτερα απ' ό,τι παίζουμε συνήθως. Επίσης το βλέπουμε online, o κόσμος μας αναφέρει και λέει «και οι τρεις μπάντες τα σπασαν απόψε» ή π.χ. δεν μας είχαν ξανακούσει αλλά μετά έγιναν fans. Στην εποχή μας, δυστυχώς ή ευτυχώς καταλαβαίνεις από τα social media αν ο κόσμος ευχαριστήθηκε το show.\nΗ χρονιά είναι γεμάτη με συναυλίες (σ.σ.: ήταν όταν έγινε η συνέντευξη) αλλά έχετε κομμάτια και σχέδια για τρίτο δίσκο;\nΥπήρχαν κομμάτια που τελικά δεν μπήκαν στο "27 Miles Underwater" και πιστεύω κάποια τμήματά θα τα χρησιμοποιήσουμε στο μέλλον. Είναι μια φυσική διαδικασία κατα την οποία η ιδέες εξελίσσονται καθώς τις δουλεύουμε. Τμήματα από κομμάτια του "27 Miles Underwater" τα είχαμε εδώ και χρόνια όπως για παράδειγμα το "Passenger" απλώς δεν είχαμε ως τώρα το χρόνο να κάτσουμε με την ησυχία μας να τα δουλέψουμε ως τώρα.\nΌλοι σκεφτόμαστε το μέλλον κι ας είμαστε στο δρόμο και δεν γράφουμε μουσική μαζί σαν μπάντα\nΒρίσκεις ότι δεν θα έχετε χρόνο να γράψετε όπως είχατε στο 27 Miles Underwater επειδή τώρα το πρόγραμμα θα έχει μικρές παύσεις ή γράφετε στο δρόμο;\nΓράφουμε στη περιοδεία αλλά όχι όλοι μαζί. Εγώ, ο Louis (Hardy, κιθάρα) και ο Max (Harper, κιθάρα) ηχογραφούμε riffs στο soundcheck κάθε μέρα. Καταγράφουμε ιδέες, riffs και choruses και έχουμε μαζέψει ήδη αρκετό υλικό. Όλοι σκεφτόμαστε το μέλλον κι ας είμαστε στο δρόμο και δεν γράφουμε μουσική μαζί σαν μπάντα. Οπότε ναι κατά κάποιο τρόπο είναι εμπόδιο αλλά ελπίζω ότι κάποια στιγμή φέτος ή του χρόνου θα μαζευτούμε όλοι για να αφοσιωθούμε σε προβάρισμα και γράψιμο.\nΠριν δουλέψουμε με τον Gil Norton δεν ξέραμε τι σημαίνει να είσαι μπάντα πραγματικά δεμένη στη συγγραφή κομματιών\nΈχεις πει ότι με το "27 Miles Underwater" αφιερώσατε πολύ χρόνο στο γράψιμο και pre-production, ποιά ήταν η διαδικασία;\nΜας πήρε δύο χρόνια. Πριν δουλέψουμε με τον Gil (Norton, producer) δεν ξέραμε τι σημαίνει να είσαι μπάντα πραγματικά δεμένη στη συγγραφή κομματιών. Πριν, γράφαμε ένα κομμάτι και όταν ήταν έτοιμο το παίζαμε μερικές φορές μέχρι να είμασταν ευχαριστημένοι οπότε και τελείωνε. Με το Gil κάναμε συνολικά ένα μήνα pre-production αν και όχι συνεχόμενα γιατί είχαμε κάποια tours. Ο τρόπος με τον οποίο μας έκανε να δουλέψουμε μεταξύ μας βοήθησε την όλη διαδικασία καθώς μας έβαλε να προσέξουμε τι παίζει ο καθένας και γιατί. Ηχογραφούσαμε demo τα οποία στη συνέχεια ακούγαμε και αν βρίσκαμε ότι π.χ. αυτό το σημείο τραβάει πολύ ή αυτό το τραγούδι τελειώνει απότομα κάναμε αλλαγές. Αυτό το διάστημα μας έδεσε με τα κομμάτια και τη συγγραφή.\nΟπότε ο ρόλος του Gil Norton ως παραγωγού δεν ήταν απαραίτητα να αλλάξει τον ήχο ή τα κομμάτια...\nΑκριβώς. Περιμέναμε ότι θα έκανε κάτι τέτοιο αλλά μόλις γνωριστήκαμε και περάσαμε χρόνο μαζί του καταλάβαμε ότι δεν είχε τέτοιες προθέσεις. Η δουλειά του ήταν πάνω στη δομή των κομματιών, για παράδειγμα στο κομμάτι self-rendered: lost ενώ είχαμε το τμήμα που παίζει για τέσσερα μέτρα ως το chorus δεν είχαμε το ίδιο το chorus καθώς παίζοντάς το οι ίδιοι και όντας πολύ κοντά σε αυτό δεν μπορούσαμε να δούμε ότι έφτανε σε μια κλιμάκωση και σταμάταγε απότομα. Μας βοήθησε να δούμε σημεία στα κομμάτια και να τα τονίσουμε, δεν τον ένοιαζε να αλλάξει τα riffs, το υλικό του άρεσε ως ήταν. Η δουλειά του ήταν να μας βοηθήσει να κάνουμε τα τραγούδια να ρέουν καλύτερα π.χ. αυτό το hook είναι πολύ δυνατό, σκεφτείτε να το παίξετε δύο μέτρα αντί για ένα.\nΟι δύο σταθερές που είχα στη ζωή, η κοπέλα μου και η δουλειά ως tattoo artist, χάθηκαν\nΤο In The Meantime περιγράφει για την εμπειρία του να επιστρέφεις σπίτι μόνος στο τίποτα μετά από μήνες περιοδεία\nΑς μιλήσουμε λίγο για το τραγούδι "In The Meantime" το οποίο είναι κυρίως ακουστικό και θεωρώ ότι έχει καταπληκτικούς στίχους και είναι δείγμα ότι η μπάντα δεν φοβάται μη χάσει το "true hardcore" pedigree.\nΝαι και να σου πω την αλήθεια στο στούντιο πάντα έχουμε ακουστικές κιθάρες εύκαιρες. Εγώ και ο Louis όλο το διάστημα που γράφαμε demos τζαμάραμε ο καθένας με μια ακουστική κιθάρα. Καθώς έπαιζα είχα ιδέες για ένα κομμάτι που θα ταίριαζε να ήταν ακουστικό και ας μην ήταν για Higher Power. Δεν το είχαμε συζητήσει αλλά ο Louis τυχαία έκανε το ίδιο και είχε το τμήμα που ήταν το verse ενώ είχα το chorus και pre-chorus. Η όλη σύνθεση ήταν οργανική καθώς τα ενώσαμε και παίζοντάς το διαπιστώσαμε ότι ακούγετε καλύτερα με ακουστικές κιθάρες αντί για όλη τη μπάντα. Γράψαμε αυτό το δίσκο σαν να ήταν η τελευταία μας ευκαιρία. Αυτό ήταν το σκεπτικό μας καθ»όλη τη διάρκεια της συγγραφής. Όλοι συμφώνησαν ότι ακούγεται καλά ως ακουστικό οπότε γιατί να μην το ηχογραφήσουμε έτσι τη στιγμή που μπορέι να μην μας ξαναδωθεί η ευκαιρία; Πραγματικά δεν υπήρχε δισταγμός. Αυτός ο δίσκος μπορεί να αποτύχει και να μην έχουμε ποτέ ξανά τέτοιο budget να ηχογραφήσουμε οπότε αδράξαμε την ευκαιρία. Τώρα σχετικά με τους στίχους που έγραψα όπως καταλαβαίνεις λείπω πολλούς μήνες το χρόνο σε περιοδεία και προσπαθώ να συμφιλιωθώ με τη κανονική ζωή όταν γυρίζω σπίτι. Χώρισα με τη κοπέλα μου μετά από πολλά χρόνια και άφησα τη δουλειά στο tattoo shop για να περιοδεύουμε full time. Οι δύο σταθερές που είχα στη ζωή, η κοπέλα μου και η δουλειά ως tattoo artist, χάθηκαν. Το "In The Meantime" περιγράφει για την εμπειρία του να επιστρέφεις σπίτι μόνος στο τίποτα μετά από μήνες περιοδεία.\nΛείπω αρκετά και όταν γυρίζω αισθάνομαι ότι έχω αποσυνδεθεί από φίλους και κολλητούς. Στο μυαλό σου σκέφτεσαι «δεν έχω λόγο να έχω κατάθλιψη, έχω αυτά που θέλω, ταξιδεύω το κόσμο παίζοντας μουσική» αλλά αισθάνεσαι ότι δεν έχεις σε ποιον να μιλήσεις ενώ οι φίλοι που δουλεύουν το 9 με 5 θα με περνούσαν για τρελό αν με άκουγαν να παραπονιέμαι.\nΖω το όνειρό μου, δεν έχω ευθύνες, παίζω τα κομμάτια που έγραψα σε κόσμο κάθε βράδυ αλλά μερικές φορές αισθάνομαι λες και δεν έχω σπίτι\nΝαι είναι σαν να λειτουργείς μέσα σε ένα άλλο πλαίσιο απο αυτό που βρίσκεται η πλειοψηφία..\nΝαι, για να καταλάβεις η καταγωγή μου είναι από Λονδίνο και όλοι οι κολλητοί μου με τους οποίους μεγάλωσα την ώρα που παίζουμε απόψε είτε δουλεύουν σε bars κτλ. ή είναι με την οικογένεια. Άκουγα ένα podcast πρόσφατα με τον Chuck Ragan από τους Hot Water Music που μου αρέσουν πολύ. Βασικά περιέγραφε ακριβώς την ίδια κατάσταση, το πως δηλαδή σε αποξενώνει αυτός ο τρόπος ζωής καθώς περιοδεύεις και είσα μακριά από την οικογένεια και τους φίλους ενώ νιώθεις και μια δόση ενοχής. Καταλαβαίνω απόλυτα τι εννοεί. Ζω το όνειρό μου, δεν έχω ευθύνες, παίζω τα κομμάτια που έγραψα σε κόσμο κάθε βράδυ αλλά μερικές φορές αισθάνομαι λες και δεν έχω σπίτι. Πήγα σπίτι για λίγο μετά το προηγούμενο tour και δεν αναγνώριζα τίποτα, οι στίχοι του "In The Meantime" περιγράφουν ακριβώς αυτό, το να μην ξέρω το μέρος μου στο Leeds.\nΠιστεύεις η δύναμη για το να αλλάξεις ριζικά τη ζωή σου ήταν εσωτερική ή εξωτερική;\nΕίχα την κοπέλα μου και τη δουλειά μου, δηλαδή ένα περιβάλλον υποστήριξης και «άγκυρας» στο Leeds. Δεν ήταν όμως αυτό που με έκανε πια ευτυχισμένο καθώς ένιωθα ότι τα είχα ξεπεράσει και τα δύο μετά από εφτά χρόνια. Ήταν μια εσωτερική διεργασία που για καιρό δεν μπορούσα να καταλάβω. Σκεφτόμουν ότι έχω αυτή τη ζωή με αυτές τις δύο σταθερές: γιατί δεν είμαι ευχαριστημένος; Και καθώς η μπάντα άρχισε να ανεβαίνει λίγο λίγο και να περιοδεύουμε πιο πολύ συνειδητοποίησα ότι αυτό ήθελα να κάνω αλλά δεν είχα κάνει τις απαραίτητες κινήσεις στη ζωή μου προς αυτή τη κατεύθυνση. Είχα τις άλλες δύο σταθερές που με κρατούσαν ευχαριστημένο για όσο διάστημα διήρκεσαν και στηρίζονταν σε μένα. Κατάλαβα ότι πρέπει να τα αποχωριστώ μαζί με το «δίχτυ ασφαλείας» που προσφέρουν. Δεν θα γίνει τίποτα με τη μπάντα αν δεν πάω εγώ ο ίδιος τη ζωή μου προς αυτήν την κατεύθυνση και δεν σταματήσω να περιμένω κάτι να έρθει προς τα μένα. Νομίζω ότι τελικά η δύναμη για την απόφαση έρχεται υποσυνείδητα, δεν τα σκέφτηκα όλα αυτά μέχρι που ήμουν ήδη εκεί.\nΝιώθεις ένα ρολόι στο μυαλό σου να μετράει και καθώς μεγαλώνεις βλέπεις ότι πρέπει να κάνεις αυτά που πρέπει να κάνεις\nΟπότε και είχες ξεκινήσει τη διαδρομή με τους Higher Power...\nΑκριβώς. Επειδή είμαι βολικός άνθρωπος τείνω να πηγαίνω με τη γνώμη των άλλων κάτι που συνέβαινε σε μπάντες που ήμουν πριν τους Higher Power. Παρουσίαζα ιδέες για κομμάτια και μου έλεγαν «δεν είναι το στιλ που θέλουμε να παίξουμε κτλ» οπότε και εγώ το παράταγα μέχρι που στα 25 αποφάσισα ότι θέλω να γράψω τα κομμάτια που θέλω με τον ήχο που θέλω. Οπότε κάθισα με τον Alex (drums, αδερφός του Jimmy) και ξεκινήσαμε τα demos που έγιναν Higher Power. Νιώθεις ένα ρολόι στο μυαλό σου να μετράει και καθώς μεγαλώνεις βλέπεις ότι πρέπει να κάνεις αυτά που πρέπει να κάνεις. Μερικοί βρίσκουν το κάλεσμά τους νεώτεροι αλλά εγώ είμαι τύπος "go with the flow" οπότε και μου πήρε παραπάνω.\nΆνθρωποι μπορεί να περάσουν ολόκληρη τη ζωή τους χωρίς να κάνουν τη κίνηση.\nΝαι, αν ο φόβος τους για την αβεβαιότητα υπερνικά. Εγώ αποδίδω καλύτερα όταν είμαι υπό πίεση και αδρεναλίνη. Αυτά ήταν τα στοιχεία που χρειαζόμουν για να νιώσω ευχαριστημένος με τη ζωή μου ξανά και τα βρήκα στον αγώνα για την μπάντα και την επιβίωση.\nΚαινούριο single από τους Higher Power\nΤο metalcore σχήμα επιστρέφει με νέα μουσική έπειτα από το σπουδαίο "27 Miles Underwater"


Ξενοδοχεία σε Αρίκα | Αναζήτηση και σύγκριση ξενοδοχείων σε Αρίκα\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Αρίκα είναι το Le Petit Clos, το Hostal Ecuador και το Apartamento y Suite La Lisera με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Αρίκα κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε Αρίκα\nΤι λένε οι ταξιδιώτες για Αρίκα;\nΠότε είναι καλύτερα να κάνει κανείς κράτηση για ξενοδοχείο σε Αρίκα;\nΟ φθηνότερος μήνας είναι ο Ιανουάριος, με μέση τιμή τις 79 € ανά διανυκτέρευση. Ο πιο ακριβός μήνας για να μείνετε σε Αρίκα είναι ο Δεκέμβριος, με μέση τιμή τις 81 € ανά διανυκτέρευση.\nΠοια είναι η μέση τιμή ανά διανυκτέρευση σε Αρίκα τον Φεβρουάριος;\nΗ μέση τιμή ξενοδοχείου τον Φεβρουάριος πέρυσι ήταν 62 € ανά διανυκτέρευση. Η τιμή αυτή είναι κατά 29% χαμηλότερη από τη μέση τιμή ανά διανυκτέρευση των 80 € που είδαμε τους προηγούμενους 12 μήνες.\nΠτήσεις προς Αρίκα\nΕντός και γύρω από Αρίκα\nΔημοφιλή ξενοδοχεία σε Αρίκα\nLe Petit ClosHostal EcuadorApartamento y Suite La LiseraCondominio Parque zapahuiraDepartamento Amoblado SocoromaPacifico Arica Parque SocoromaHostal Huanta-JayaCondominio frente a playa ChinchorroLe Prince AricaApartamento Terra Amata AricaApartamentos Alma SocoromaApartment Socoroma 2Condominio SurireLamas HostalGuest Home Valto & ZironArica Surf HouseChinchorro Suites Hotel LodgeParque ParinacotaHotel Sain Gregory AricaHotel Casa Beltran


Τροχαίο στην Αιτωλοακαρνανία: Οδηγός αυτοκινήτου έπεσε σε αρδευτικό αύλακα και πέθανε! - Κοινωνία - Athens magazine\nΤροχαίο στην Αιτωλοακαρνανία: Οδηγός αυτοκινήτου έπεσε σε αρδευτικό αύλακα και πέθανε!\nΛίγο μετά τη 1:30 το μεσημέρι!\n6 Ιουλίου 2019 14:31\nΘανατηφόρο τροχαίο σημειώθηκε σήμερα (6/7/2019) λίγο μετά τη 1:30 το μεσημέρι του Σαββάτου 6 Ιουλίου στην περιοχή Όχθια.\nΤο αυτοκίνητο εξετράπη της πορείας του υπό αδιευκρίνιστε μέχρι στιγμής συνθήκες και έπεσε σε παρακείμενο αρδευτικό αύλακα. Ενώ λίγες ώρες πριν είχαμε ένα τροχαίο τον Κηφισό όπου ανατράπηκε ταξί!\nΑπό το δυστύχημα έχασε τη ζωή του ο 55χρονος οδηγός του οχήματος. Τα αίτια που προκάλεσαν το δυστύχημα ερευνά η Τροχαία.


ΕΛ-ΛΑΑΣ ΟΜΟΙΩΝ: Ο ΟΜΗΡΟΣ ΚΑΙ Ο ΚΑΚΟ_ΜΟΙΡΟΣ\nΤι σχέση μπορούν να έχουν αυτά τα δυο άραγε; Ομόηχα ; κάποιος θα πει ….και θα σταματήσει.\nΔεν είναι όμως απλά ομόηχα έχουν καταντήσει να έχουν και την ίδια χώρα προέλευσης. Την Ελλάδα .Καταντήσει !! Ο,τι χειρότερο θα μπορούσα να σκεφτώ αλλά είναι η αγανάκτηση της τόσης ανυπαρξίας μας . Τι λαός και τούτος από την μια να γεννά φιλοσόφους και από την άλλη να κακομοιριάζεται σαν τους σκύλους που κυνηγάνε την ουρά τους.\nΌποιο κανάλι και αν γυρίσεις το ανάθεμα πάει και έρχεται αλλά ποτέ για εμάς , για τους άλλους. Φταίνε όλοι οι άλλοι εκτός από εμάς. Και άντε και φταίνε , εμείς που είμαστε τώρα.\nΟ Έλληνας χάθηκε από την ιστορία τους και αγναντεύει το μέλλον του πλέον κάπου ανάμεσα στα πληκτρολόγια, το ζάππινγκ και την επαναστατημένη αγανάκτηση που κρύβεται πίσω από τα υπόλοιπα των κομμάτων. Ότι έχει μείνει δλδ καθώς κομμάτιαζε κομμάτιαζε σε λίγο θα φάμε και τα τραπεζομάντηλα.\nΗ Κύπρος καίγεται VS Η Ελλάδα κάηκε.\nΜας παίρνουν τα πετρέλαια τώρα VS πουλήσαμε την αξιοπρέπεια μας χρόνια τώρα\nΔιαιρούν τον λαό VS δεν ενώθηκε ποτέ.\nΑνήκουστο, τελείως τρελό εμπίπτει στη σφαίρα της φαντασίας πλέον να μη μπορούμε να δούμε το απλό. Πέσαμε ηθελημένα στην πλάνη της καλοπέρασης βολευτήκαμε με τα θαλασσοδάνεια, τις θαλασσο - αηδίες και τώρα αντί να ενωθούμε και να εξαφανίσουμε καθετί μιαρό ακούμε τους ίδιους που μας έφεραν σε αυτό το σημείο να βαυκαλίζονται ότι βρήκαν τον τρόπο να βγούμε από το βούρκο.\nΜα πόσο σχιζοφρενικός λαός είμαστε;\nΤι τάσεις αυτοκαταστροφής είναι αυτές; Πως γίνεται να μη μπορούμε να δούμε πέρα από την άκρη της μύτης μας ότι όλα αυτά είναι ένα σχέδιο το οποίο κρατεί χρόνια πίσω…\nΠΩΣ βρε Έλληνα ακόμα και σήμερα που :\nΤα όνειρα σου κάηκαν.\nΤα παιδιά σου φεύγουν μετανάστες στους δυνάστες σου.\nΤο βιός σου όλο έγινε ‘’τρεις κρίκοι ένα τάλιρο’’ στο λούνα πάρκ, των Γερμανών\nΗ ιστορία σου ξεπουλήθηκε.\nΤα ιερά χώματα σου που όπου τα τρυπήσεις με καρφίτσα πίδακας το αίμα από τους νεκρούς Έλληνες . Πατριώτες που με τη ζωή τους μας έδωσαν την Ελευθερία και την πατρίδα που σήμερα εμείς ξεπετάμε σαν ξεπεσμένη πόρνη.\nΗ γλώσσα σου βιάζεται καθημερινά.\nΟ ιδρώτας του προσώπου σου και της οικογένειάς σου έχουν γίνει σπίτια και καταθέσεις για όλα τα λαμόγια.\nΑκόμα και σήμερα μπορείς να έχεις ‘’τάσεις ‘’ αυτοκτονίας ώστε να μπαίνεις στην διαδικασία, ακόμα , αυτών των επιφανειακών, ψεύτικων και απαράδεκτων δημοσκοπήσεων, που το μόνο που δείχνουν είναι την συνενοχή σου;\nΚομματιάζεις ότι απομένει από την περήφανη Ελλάδα , την πατρίδα όλων όσων την έφεραν από μια κουκκίδα στο παγκόσμιο χάρτη να είναι ένας γίγαντας προσδοκιών;\nΠως μπορείς και δεν αγανακτείς με τον εαυτό σου, για να τους σκίσεις με τα κουρέλια που επέτρεψες να σου αφήσουν ώστε να καλύψεις την σωματική σου και την ψυχική σου γύμνια;\nΌσο φοβόμαστε το φόβο μας, τόσο αυτός θα μας εξολοθρεύει με τα ανθρωπόμορφα τέρατα που έχει δημιουργήσει …..\nΖούμε μια τραγωδία που μας παρουσιάστηκε ως ευδαιμονία και έγινε πιστευτή όχι λόγω επιχειρημάτων, αλλά λόγω ιδιοσυγκρασίας που ο λαός χρόνια τώρα εμποτίζεται για να αποκτήσει… Τελικά το κατάφερε!!!\nΖούμε ένα θρήνο λόγω του φόβου.\nΑναμένουμε τον θάνατο λόγω έλλειψης πατριωτισμού , θάρρους αλλά και φιλότιμου.\nΤη κατάντια ….για μια χώρα που η έννοια της επανάστασης απανταχού του κόσμου γράφει Έλληνας- Ελλάδα, να πρέπει να γεννά αντί προβολείς πολιτισμού έλληνες που αναφέρουν :\nΌσο πιο καθυστερημένος είναι ένας λαός, τόσο πιο μεγάλος είναι ο φετιχισμός του με τη σημαία. Θεόδωρος Πάγκαλος, 1938-, Έλληνας πολιτικός (σχετικά με την κρίση των Ιμίων το 1996)\nΠΩΣ συνάδει Έλληνα αυτή η ανοχή σου, όταν από τα ιερά μας χώματα πέρασαν:\nΤο εύδαιμον το ελεύθερον, το δ’ ελεύθερον το εύψυχον.- Θουκυδίδης Επιτάφιος του Περικλή\nΕίς οιωνός άριστος, αμύνεσθαι περί πάτρης. - Όμηρος, (Ιλιάδα Μ, ρήση του Έκτορα)\nΜητρός τε και πατρὸς και των άλλων προγόνων απάντων τιμιώτερόν εστιν η Πατρὶς και σεμνότερον και αγιώτερον και εν μείζονι μοίρα και παρα θεοίς και παρ᾿ ανθρώποις τοις νουν έχουσι. Σωκράτης,\nΏ παίδες Ελλήνων, ίτε ελευθερούτε πατρίδ’ ελευθερούτε δε παίδας, γυναίκας, θεών τε πατρώων έδη, θήκας τε προγόνων νυν υπέρ πάντων αγών - Αισχύλος, "Πέρσαι"\nΕάν βυθισθώμεν… ας βυθισθώμεν εις τον ωκεανόν! Ουχί εις την σκάφην! - Μενέλαος Λουντέμης\nΚάλλιο για την πατρίδα κανένας να χαθεί, παρά να κρεμάσει φούντα για ξένον στο σπαθί.Ρήγας Φεραίος,\nΜια φορά εβαπτίστημεν με το λάδι, βαπτιζόμεθα και μία με το αίμα δια την ελευθερίαν της πατρίδος μας. Θεόδωρος Κολοκοτρώνης\nΠως ακόμα το ανεχόμαστε ;;;; πως μπορούμε ; Πως καταντήσαμε να δεχόμαστε νούμερα μόνο να ορίζουν την ζωή μας όταν οι αριθμοί νεκρών δεν φτάνουν για να ορίσουν την ανδρεία των προγόνων μας… Κρίμα τόσο κρίμα ….\nΔεν χρειαζόμαστε τις φτιαγμένες και φτιασιδωμένες ειδήσεις αλλά τους αποφασισμένους Έλληνες .\nΑναρτήθηκε από Χριστίνα στις 4:35:00 μ.μ.